text:
θέσπιση του προγράμματος-πλαισίου έρευνας και καινοτομίας «Ορίζων Ευρώπη», τον καθορισμό των κανόνων συμμετοχής και διάδοσής του, και για την κατάργηση των κανονισμών (ΕΕ) αριθ. 1290/2013 και (ΕΕ) αριθ. 1291/2013 (ΕΕ L 170 της 12.5.2021, σ. 1).
 (3) Κανονισμός (ΕΕ, Ευρατόμ) αριθ. 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
 (4) Τα περιοριστικά μέτρα της Ένωσης είναι περιοριστικά μέτρα που θεσπίζονται σύμφωνα με τη Συνθήκη της Ευρωπαϊκής Ένωσης ή τη Συνθήκη για τη λειτουργία της Ευρωπαϊκής Ένωσης.
 ΠΡΩΤΟΚΟΛΛΟ
 για Τη συνδεση των φεροων νησων με το προγραμμα-πλαισιο ερευνας και καινοτομιας «Οριζων Ευρωπη» (2021–2027)
 Αρθρο 1
 Πεδίο εφαρμογής της σύνδεσης
 1. Οι Φερόες Νήσοι συμμετέχουν ως συνδεδεμένη χώρα και συνεισφέρουν σε όλα τα μέρη του προγράμματος-πλαισίου έρευνας και καινοτομίας «Ορίζων Ευρώπη» (πρόγραμμα «Ορίζων Ευρώπη») τα οποία αναφέρονται στο άρθρο 4 του κανονισμού (ΕΕ) 2021/695 του Ευρωπαϊκού Κοινοβουλίου και του Συμβουλίου (1) και υλοποιούνται μέσω του ειδικού προγράμματος που θεσπίστηκε με την απόφαση (ΕΕ) 2021/764 του Συμβουλίου (2), στις πλέον επικαιροποιημένες εκδόσεις τους, και μέσω χρηματοδοτικής συνεισφοράς στο Ευρωπαϊκό Ινστιτούτο Καινοτομίας και Τεχνολογίας.
 2. Ο κανονισμός (ΕΕ) 2021/819 του Ευρωπαϊκού Κοινοβουλίου και του Συμβουλίου (3), καθώς και η απόφαση (ΕΕ) 2021/820 του Ευρωπαϊκού Κοινοβουλίου και του Συμβουλίου (4), στις πλέον επικαιροποιημένες εκδόσεις τους, εφαρμόζονται για τη συμμετοχή των οντοτήτων των Φερόων Νήσων στις κοινότητες γνώσης και καινοτομίας.
 Αρθρο 2
 Συμπληρωματικές προϋποθέσεις συμμετοχής στο πρόγραμμα «Ορίζων Ευρώπη»
 1. Η Ευρωπαίκή Επιτροπή, προτού λάβει απόφαση για το κατά πόσον οντότητες των Φερόων Νήσων είναι επιλέξιμες για συμμετοχή σε δράση που αφορά στρατηγικούς πόρους, συμφέροντα, την αυτονομία ή την ασφάλεια της ΕΕ δυνάμει του άρθρου 22 παράγραφος 5 του κανονισμού (ΕΕ) 2021/695, μπορεί να ζητήσει συγκεκριμένες πληροφορίες ή διαβεβαιώσεις, όπως:
 α)
 πληροφορίες σχετικά με το αν έχει χορηγηθεί ή θα χορηγηθεί σε οντότητες της Ένωσης αμοιβαία πρόσβαση σε υφιστάμενα/-ες και προβλεπόμενα/-ες προγράμματα, έργα, δραστηριότητες και δράσεις των Φερόων Νήσων ή μέρη αυτών, ισοδύναμα/-ες του αντίστοιχου προγράμματος «Ορίζων Ευρώπη»·
 β)
 πληροφορίες σχετικά με το αν οι Φερόες Νήσοι έχουν θεσπίσει εθνικό μηχανισμό ελέγχου των επενδύσεων, καθώς και διαβεβαιώσεις ότι οι αρμόδιες αρχές των Φερόων Νήσων θα υποβάλλουν εκθέσεις και θα διαβουλεύονται με την Ευρωπαϊκή Επιτροπή σχετικά με πιθανές περιπτώσεις για τις οποίες, κατά την εφαρμογή του εν λόγω μηχανισμού, έχουν λάβει γνώση προβλεπόμενης ξένης επένδυσης/εξαγοράς οντότητας των Φερόων Νήσων από οντότητα εγκατεστημένη ή ελεγχόμενη εκτός Φερόων Νήσων, η οποία έχει λάβει χρηματοδότηση από το πρόγραμμα «Ορίζων Ευρώπη» για δράσεις που αφορούν στρατηγικούς πόρους, συμφέροντα, την αυτονομία ή την ασφάλεια της Ένωσης, υπό τον όρο ότι η Ευρωπαϊκή Επιτροπή παρέχει στις Φερόες Νήσους τον κατάλογο με τις αντίστοιχες οντότητες των Φερόων Νήσων μετά την υπογραφή των συμφωνιών επιχορήγησης με τις εν λόγω οντότητες·


text:
και
 γ)
 διαβεβαιώσεις ότι κανένα από τα αποτελέσματα, τις τεχνολογίες, τις υπηρεσίες και τα προϊόντα που αναπτύσσονται στο πλαίσιο των σχετικών δράσεων από οντότητες των Φερόων Νήσων δεν υπόκειται σε περιορισμούς όσον αφορά τις εξαγωγές τους σε κράτη μέλη της Ένωσης κατά τη διάρκεια της δράσης, καθώς και για τέσσερα έτη μετά τη λήξη της δράσης. Οι Φερόες Νήσοι θα κοινοποιούν ετησίως επικαιροποιημένο κατάλογο με τις περιπτώσεις που υπόκεινται σε εθνικούς περιορισμούς όσον αφορά τις εξαγωγές, για το χρονικό διάστημα που διαρκεί η δράση και για τέσσερα έτη μετά τη λήξη της δράσης.
 2. Νομικές οντότητες των Φερόων Νήσων μπορούν να συμμετέχουν στις δραστηριότητες του Κοινού Κέντρου Ερευνών (JRC) υπό όρους και προϋποθέσεις ισοδύναμες αυτών που εφαρμόζονται σε οντότητες της Ένωσης, εκτός αν κρίνεται απαραίτητη η επιβολή περιορισμών για τη διασφάλιση συνοχής με το πεδίο εφαρμογής της συμμετοχής, η οποία απορρέει από την εφαρμογή της παραγράφου 1.
 3. Σε περίπτωση που η Ένωση υλοποιεί το πρόγραμμα «Ορίζων Ευρώπη» μέσω της εφαρμογής των άρθρων 185 και 187 της Συνθήκης για τη λειτουργία της Ευρωπαϊκής Ένωσης, επιτρέπεται η συμμετοχή των Φερόων Νήσων και των οντοτήτων των Φερόων Νήσων στις νομικές δομές που θα συσταθούν βάσει των εν λόγω διατάξεων, σύμφωνα με τις νομικές πράξεις της Ένωσης που έχουν εκδοθεί ή θα εκδοθούν για τη σύσταση των εν λόγω νομικών δομών.
 4. Τα δικαιώματα εκπροσώπησης και συμμετοχής των Φερόων Νήσων στην επιτροπή του Ευρωπαϊκού Χώρου Έρευνας και στις υποομάδες της είναι αντίστοιχα των δικαιωμάτων που ισχύουν για την αντίστοιχη κατηγορία συνδεδεμένων χωρών, σύμφωνα με τους κανόνες και διαδικασίες που ισχύουν.
 5. Οι αντιπρόσωποι των Φερόων Νήσων έχουν το δικαίωμα να συμμετέχουν ως παρατηρητές στο διοικητικό συμβούλιο του Κοινού Κέντρου Ερευνών, χωρίς δικαίωμα ψήφου. Με την επιφύλαξη του εν λόγω όρου, η συμμετοχή αυτή διέπεται από τους ίδιους κανόνες και τις ίδιες διαδικασίες με εκείνους/-ες που ισχύουν για τους αντιπροσώπους των κρατών μελών της Ένωσης, συμπεριλαμβανομένων των δικαιωμάτων λόγου και των διαδικασιών λήψης πληροφοριών και εγγράφων τεκμηρίωσης σε σχέση με θέματα που αφορούν τις Φερόες Νήσους.
 6. Οι Φερόες Νήσοι μπορούν να συμμετέχουν σε κοινοπραξία ευρωπαϊκής ερευνητικής υποδομής (ΚΕΕΥ) σύμφωνα με τον κανονισμό (ΕΚ) αριθ. 723/2009 του Συμβουλίου (5), στην πλέον επικαιροποιημένη έκδοσή του, και σύμφωνα με τη νομική πράξη με την οποία ιδρύεται η ΚΕΕΥ.
 7. Τα μέρη καταβάλλουν κάθε δυνατή προσπάθεια, στο πλαίσιο των υφιστάμενων διατάξεων, για να διευκολύνουν την ελεύθερη κυκλοφορία και τη διαμονή των προσώπων που συμμετέχουν στις καλυπτόμενες από το παρόν πρωτόκολλο δραστηριότητες, καθώς και τη διασυνοριακή κυκλοφορία αγαθών και υπηρεσιών που προορίζονται να χρησιμοποιηθούν στις εν λόγω δραστηριότητες.
 8. Οι Φερόες Νήσοι λαμβάνουν όλα τα αναγκαία μέτρα, κατά περίπτωση, για να διασφαλίσουν ότι τα αγαθά και οι υπηρεσίες που αγοράζονται στις Φερόες Νήσους ή εισάγονται στις Φερόες Νήσους, τα οποία χρηματοδοτούνται εν μέρει ή εξ ολοκλήρου στο πλαίσιο των συμφωνιών επιχορήγησης και/ή των συμβάσεων που συνάπτονται για την υλοποίηση των δραστηριοτήτων σύμφωνα με το παρόν πρωτόκολλο απαλλάσσονται από τελωνειακούς δασμούς, από εισαγωγικούς δασμούς και από άλλες φορολογικές επιβαρύνσεις, περιλαμβανομένου του ΦΠΑ, οι οποίες ισχύουν στις Φερόες Νήσους.
 Αρθρο

type: contracts

jurisdiction: EU


text:
3
 Αμοιβαιότητα
 Νομικές οντότητες εγκατεστημένες στην Ένωση μπορούν να συμμετέχουν σε προγράμματα, έργα, δράσεις, δραστηριότητες των Φερόων Νήσων, ή σε μέρη αυτών ισοδύναμα/-ες του προγράμματος «Ορίζων Ευρώπη», σύμφωνα με τους ισχύοντες νόμους και κανονισμούς των Φερόων Νήσων.
 Ο μη εξαντλητικός κατάλογος των ισοδύναμων προγραμμάτων, έργων, δράσεων, δραστηριοτήτων των Φερόων Νήσων ή μερών αυτών παρατίθεται στο παράρτημα II του παρόντος πρωτοκόλλου.
 Η χρηματοδότηση νομικών οντοτήτων εγκατεστημένων στην Ένωση από τις Φερόες Νήσους υπόκειται στους ισχύοντες νόμους και κανονισμούς των Φερόων Νήσων οι οποίοι διέπουν τη λειτουργία προγραμμάτων, έργων, δράσεων και δραστηριοτήτων έρευνας και καινοτομίας ή μερών αυτών. Σε περίπτωση που δεν παρέχεται χρηματοδότηση, νομικές οντότητες εγκατεστημένες στην Ένωση μπορούν να συμμετέχουν με δικά τους μέσα.
 Αρθρο 4
 Ανοικτή επιστήμη
 Τα μέρη προωθούν αμοιβαία και ενθαρρύνουν πρακτικές ανοικτής επιστήμης στα οικεία προγράμματα, έργα, δράσεις ή δραστηριότητες, ή μέρη αυτών, σύμφωνα με τους κανόνες του προγράμματος «Ορίζων Ευρώπη» και τους ισχύοντες νόμους και τους κανονισμούς των Φερόων Νήσων.
 Αρθρο 5
 Λεπτομερείς κανόνες σχετικά με τη χρηματοδοτική συνεισφορά, τον μηχανισμό προσαρμογής και τον αυτόματο διορθωτικό μηχανισμό
 1. Εφαρμόζονται μηχανισμός προσαρμογής και αυτόματος διορθωτικός μηχανισμός όσον αφορά την επιχειρησιακή συνεισφορά των Φερόων Νήσων στο πρόγραμμα «Ορίζων Ευρώπη».
 2. Ο αυτόματος διορθωτικός μηχανισμός βασίζεται στις επιδόσεις των Φερόων Νήσων και των οντοτήτων των Φερόων Νήσων στα μέρη του προγράμματος «Ορίζων Ευρώπη» που υλοποιούνται μέσω επιχορηγήσεων που χορηγούνται κατόπιν διαγωνιστικής διαδικασίας.
 3. Λεπτομερείς κανόνες για την εφαρμογή του αυτόματου διορθωτικού μηχανισμού καθορίζονται στο παράρτημα Ι του παρόντος πρωτοκόλλου.
 Αρθρο 6
 Τελικές διατάξεις
 1. Το παρόν πρωτόκολλο παραμένει σε ισχύ για όσο χρονικό διάστημα απαιτείται ώστε να ολοκληρωθούν όλα τα έργα, οι δράσεις, οι δραστηριότητες ή τα μέρη αυτών που χρηματοδοτούνται από το πρόγραμμα «Ορίζων Ευρώπη», όλες οι δράσεις που είναι αναγκαίες για την προστασία των οικονομικών συμφερόντων της Ένωσης, καθώς και όλες οι οικονομικές υποχρεώσεις που απορρέουν από την εφαρμογή του παρόντος πρωτοκόλλου μεταξύ των μερών.
 2. Τα παραρτήματα του παρόντος πρωτοκόλλου αποτελούν αναπόσπαστο μέρος του.
 Παράρτημα I:
 Κανόνες που διέπουν τη χρηματοδοτική συνεισφορά των Φερόων Νήσων στο πρόγραμμα «Ορίζων Ευρώπη» (2021–2027)
 Παράρτημα II:
 Κατάλογος των ισοδύναμων προγραμμάτων, έργων, δράσεων, δραστηριοτήτων των Φερόων Νήσων ή μερών αυτών
 (1) Κανονισμός (ΕΕ) 2021/695 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του προγράμματος-πλαισίου έρευνας και καινοτομίας «Ορίζων Ευρώπη», τον καθορισμό των κανόνων συμμετοχής και διάδοσής του, και για την κατάργηση των κανονισμών (ΕΕ) αριθ. 1290/2013 και (ΕΕ) αριθ. 1291/2013 (ΕΕ L 170 της 12.5.2021, σ. 1).
 (2) Απόφαση (ΕΕ) 2021/764 του Συμβουλίου, της 10ης Μαΐου 2021, για τη θέσπιση του ειδικού προγράμματος υλοποίησης του προγράμματος-πλαισίου έρευνας και καινοτομίας «Ορίζων Ευρώπη» και την κατάργηση της απόφασης 2013/743/ΕΕ (ΕΕ L 167Ι της 12.5.2021, σ. 1).
 (3) Κανονισμός (ΕΕ) 2021/819 του Ευρωπαϊκού Κοινοβουλίου και του Συμβουλίου, της 20ής Μαΐου 2021, σχετικά με το Ευρωπαϊκό Ινστιτούτο Καινοτομίας και Τεχνολογίας (αναδιατύπωση) (ΕΕ L 189 της 28.5.2021, σ. 61).
 (4) Απόφαση (ΕΕ) 2021/820 του Ευρωπαϊκού Κοινοβουλίου και του Συμβουλίου, της 20ής Μαΐου 2021, σχετικά με το στρατηγικό θεματολόγιο καινοτομίας του Ευρωπαϊκού Ινστιτούτου Καινοτομίας και Τεχνολογίας (ΕΙΤ) 2021-2027: τόνωση του ταλέντου


text:
και της ικανότητας για καινοτομία της Ευρώπης, και την κατάργηση της απόφασης αριθ. 1312/2013/ΕΕ (ΕΕ L 189 της 28.5.2021, σ. 91).
 (5) Κανονισμός (ΕΚ) αριθ. 723/2009 του Συμβουλίου, της 25ης Ιουνίου 2009, σχετικά με κοινοτικό νομικό πλαίσιο για την κοινοπραξία ευρωπαϊκής ερευνητικής υποδομής (ΚΕΕΥ) (ΕΕ L 206 της 8.8.2009, σ. 1).
 ΠΑΡΑΡΤΗΜΑ I
 Κανόνες που διέπουν τη χρηματοδοτική συνεισφορά των Φερόων Νήσων στο πρόγραμμα «Ορίζων Ευρώπη» (2021–2027)
 I. Υπολογισμός της χρηματοδοτικής συνεισφοράς των Φερόων Νήσων
 1.
 Η χρηματοδοτική συνεισφορά των Φερόων Νήσων στο πρόγραμμα «Ορίζων Ευρώπη» καθορίζεται σε ετήσια βάση κατ’ αναλογία και επιπλέον του ποσού που διατίθεται κάθε χρόνο στον προϋπολογισμό της Ένωσης για πιστώσεις ανάληψης υποχρεώσεων που είναι αναγκαίες για τη διαχείριση, την εκτέλεση και τη λειτουργία του προγράμματος «Ορίζων Ευρώπη», προσαυξημένες σύμφωνα με το άρθρο 6 παράγραφος 5 της παρούσας συμφωνίας.
 2.
 Το τέλος συμμετοχής των Φερόων Νήσων καθορίζεται και εφαρμόζεται σταδιακά σύμφωνα με το άρθρο 6 παράγραφοι 4 και 8 της παρούσας συμφωνίας.
 3.
 Σύμφωνα με το άρθρο 6 παράγραφος 6 της παρούσας συμφωνίας, η αρχική επιχειρησιακή συνεισφορά την οποία πρέπει να καταβάλλουν οι Φερόες Νήσοι για τη συμμετοχή τους στο πρόγραμμα «Ορίζων Ευρώπη» θα υπολογίζεται για τα αντίστοιχα οικονομικά έτη με προσαρμογή της κλείδας συνεισφοράς.
 Η προσαρμογή της κλείδας συνεισφοράς γίνεται ως εξής:
 Προσαρμοσμένη κλείδα κατανομής = Κλείδα κατανομής × Συντελεστής
 Ο συντελεστής που χρησιμοποιείται για τον παραπάνω υπολογισμό για την προσαρμογή της κλείδας συνεισφοράς είναι 0,4.
 4.
 Η επιχειρησιακή συνεισφορά των Φερόων Νήσων στο πρόγραμμα «Ορίζων Ευρώπη» προσαρμόζεται σύμφωνα με τους κανόνες που προβλέπονται στο άρθρο 7 της παρούσας συμφωνίας.
 II. Αυτόματη διόρθωση της επιχειρησιακής συνεισφοράς των Φερόων Νήσων
 1.
 Για τον υπολογισμό της αυτόματης διόρθωσης που αναφέρεται στο άρθρο 8 της παρούσας συμφωνίας και στο άρθρο 5 του παρόντος πρωτοκόλλου, εφαρμόζονται οι ακόλουθες λεπτομερείς ρυθμίσεις:
 α)
 «επιχορηγήσεις κατόπιν διαγωνιστικής διαδικασίας»: οι επιχορηγήσεις που χορηγούνται μέσω προσκλήσεων υποβολής προτάσεων, στις οποίες οι τελικοί δικαιούχοι είναι δυνατόν να προσδιοριστούν κατά τον χρόνο υπολογισμού της αυτόματης διόρθωσης. Αποκλείεται η οικονομική ενίσχυση τρίτων, όπως ορίζεται στο άρθρο 204 του δημοσιονομικού κανονισμού·
 β)
 σε περίπτωση που κοινοπραξία αναλαμβάνει νομική δέσμευση, τα ποσά που χρησιμοποιούνται για τον καθορισμό των αρχικών ποσών της νομικής δέσμευσης είναι τα σωρευτικά ποσά που διατίθενται σε δικαιούχους οι οποίοι είναι οντότητες των Φερόων Νήσων σύμφωνα με την ενδεικτική κατανομή του προϋπολογισμού της συμφωνίας επιχορήγησης·
 γ)
 όλα τα ποσά στο πλαίσιο των νομικών δεσμεύσεων, τα οποία αντιστοιχούν σε επιχορηγήσεις που χορηγούνται κατόπιν διαγωνιστικής διαδικασίας, καθορίζονται μέσω του ηλεκτρονικού συστήματος e-Corda της Ευρωπαϊκής Επιτροπής και εκταμιεύονται τη δεύτερη Τετάρτη του Φεβρουαρίου του έτους N+ 2
 δ)
 «δαπάνες μη παρέμβασης»: δαπάνες του προγράμματος εξαιρουμένων των επιχορηγήσεων που χορηγούνται κατόπιν διαγωνιστικής διαδικασίας, συμπεριλαμβανομένων των δαπανών στήριξης, της ειδικής για το πρόγραμμα διαχείρισης και άλλων δράσεων (1)·
 ε)
 τα ποσά που διατίθενται σε διεθνείς οργανισμούς με τη μορφή των νομικών οντοτήτων, οι οποίοι αποτελούν τον τελικό δικαιούχο (2), θεωρούνται δαπάνες μη παρέμβασης.
 2.
 Ο μηχανισμός εφαρμόζεται ως εξής:
 α)
 Οι αυτόματες διορθώσεις για το έτος Ν που αφορούν την εκτέλεση των πιστώσεων ανάληψης υποχρεώσεων για το έτος Ν, προσαυξημένων


text:
σύμφωνα με το άρθρο 6 παράγραφος 5 της παρούσας συμφωνίας, εφαρμόζονται με βάση τα στοιχεία για το έτος N και το έτος Ν+ 1 που προέρχονται από το e-Corda, το οποίο αναφέρεται στο τμήμα ΙΙ παράγραφος 1 στοιχείο γ) του παρόντος παραρτήματος, κατά το έτος Ν+ 2, κατόπιν εφαρμογής τυχόν προσαρμογών που προβλέπονται στο άρθρο 7 της παρούσας συμφωνίας στη συνεισφορά των Φερόων Νήσων στο πρόγραμμα «Ορίζων Ευρώπη». Το υπολογιζόμενο ποσό θα είναι το ποσό των επιχορηγήσεων που χορηγούνται κατόπιν διαγωνιστικής διαδικασίας για τις οποίες διατίθενται στοιχεία κατά τον χρόνο υπολογισμού της διόρθωσης.
 β)
 Αρχής γενομένης από το έτος Ν+ 2 και μέχρι το 2029, το ποσό της αυτόματης διόρθωσης υπολογίζεται για το έτος Ν λαμβάνοντας υπόψη τη διαφορά μεταξύ των κάτωθι ποσών:
 i)
 του συνολικού ποσού των επιχορηγήσεων που χορηγούνται κατόπιν διαγωνιστικής διαδικασίας, οι οποίες κατανέμονται στις Φερόες Νήσους ή σε νομικές οντότητες των Φερόων Νήσων ως αναλήψεις υποχρεώσεων από πιστώσεις του προϋπολογισμού του έτους Ν· και
 ii)
 του ποσού της προσαρμοσμένης επιχειρησιακής συνεισφοράς των Φερόων Νήσων για το έτος Ν πολλαπλασιαζόμενου επί τον λόγο μεταξύ:
 Α.
 του ποσού των επιχορηγήσεων που χορηγούνται κατόπιν διαγωνιστικής διαδικασίας σε πιστώσεις ανάληψης υποχρεώσεων του έτους Ν, προσαυξημένων σύμφωνα με το άρθρο 6 παράγραφος 5 της παρούσας συμφωνίας· και
 Β.
 του συνόλου των εγκεκριμένων πιστώσεων ανάληψης υποχρεώσεων του προϋπολογισμού του έτους Ν, συμπεριλαμβανομένων των δαπανών μη παρέμβασης.
 ΙΙΙ. Καταβολή της χρηματοδοτικής συνεισφοράς των Φερόων Νήσων, καταβολή των ποσών που προκύπτουν από προσαρμογές της επιχειρησιακής συνεισφοράς των Φερόων Νήσων και καταβολή της αυτόματης διόρθωσης που εφαρμόζεται στην επιχειρησιακή συνεισφορά των Φερόων Νήσων
 1.
 Η Ευρωπαϊκή Επιτροπή κοινοποιεί στις Φερόες Νήσους, το συντομότερο δυνατόν και το αργότερο κατά την έκδοση της πρώτης πρόσκλησης προς καταβολή του οικονομικού έτους, τις ακόλουθες πληροφορίες:
 α)
 τα ποσά σε πιστώσεις ανάληψης υποχρεώσεων στον προϋπολογισμό της Ένωσης που έχουν εγκριθεί οριστικά για το εν λόγω έτος για τις γραμμές του προϋπολογισμού που καλύπτουν τη συμμετοχή των Φερόων Νήσων στο πρόγραμμα «Ορίζων Ευρώπη», προσαυξημένες, κατά περίπτωση, σύμφωνα με το άρθρο 6 παράγραφος 5 της παρούσας συμφωνίας·
 β)
 το ποσό του τέλους συμμετοχής που αναφέρεται στο άρθρο 6 παράγραφος 8 της παρούσας συμφωνίας·
 γ)
 από το έτος Ν+ 1 της υλοποίησης του προγράμματος «Ορίζων Ευρώπη», η εκτέλεση των πιστώσεων ανάληψης υποχρεώσεων που αντιστοιχούν στο οικονομικό έτος Ν, προσαυξημένων σύμφωνα με το άρθρο 6 παράγραφος 5 της παρούσας συμφωνίας και ανάλογα με το επίπεδο αποδέσμευσης·
 δ)
 όσον αφορά το μέρος του προγράμματος «Ορίζων Ευρώπη» για το οποίο οι συγκεκριμένες πληροφορίες είναι απαραίτητες για τον υπολογισμό της αυτόματης διόρθωσης, το επίπεδο των δεσμεύσεων που αναλαμβάνονται υπέρ οντοτήτων των Φερόων Νήσων, οι οποίες κατανέμονται σύμφωνα με το αντίστοιχο έτος πιστώσεων του προϋπολογισμού και το αντίστοιχο συνολικό επίπεδο των δεσμεύσεων.
 Βάσει του σχεδίου προϋπολογισμού της, η Ευρωπαϊκή Επιτροπή παρέχει εκτίμηση των πληροφοριών των στοιχείων α) και β) για το επόμενο έτος το συντομότερο δυνατόν και, το αργότερο, έως την 1η Σεπτεμβρίου του οικονομικού έτους.
 2.
 Το αργότερο τον Απρίλιο και τον Ιούνιο κάθε οικονομικού έτους, η Ευρωπαϊκή Επιτροπή απευθύνει στις Φερόες Νήσους πρόσκληση προς καταβολή ανάλογη


text:
με τη συνεισφορά τους βάσει του παρόντος πρωτοκόλλου.
 Σε κάθε πρόσκληση προς καταβολή προβλέπεται η καταβολή έξι δωδεκάτων της συνεισφοράς των Φερόων Νήσων το αργότερο 30 ημέρες μετά την έκδοση της πρόσκλησης προς καταβολή.
 Για το πρώτο έτος εφαρμογής του παρόντος πρωτοκόλλου, η Ευρωπαϊκή Επιτροπή εκδίδει μία μόνο πρόσκληση προς καταβολή εντός 60 ημερών από την υπογραφή της παρούσας συμφωνίας.
 3.
 Από το 2023 και κάθε έτος στη συνέχεια, στις προσκλήσεις προς καταβολή αποτυπώνεται επίσης το ποσό της αυτόματης διόρθωσης, η οποία εφαρμόζεται στην επιχειρησιακή συνεισφορά που καταβλήθηκε για το έτος Ν- 2.
 Στην πρόσκληση προς καταβολή η οποία εκδίδεται το αργότερο τον Απρίλιο ενδέχεται επίσης να περιλαμβάνονται προσαρμογές της χρηματοδοτικής συνεισφοράς που κατέβαλαν οι Φερόες Νήσοι για την υλοποίηση, τη διαχείριση και τη λειτουργία των προηγούμενων προγραμμάτων-πλαισίων έρευνας και καινοτομίας, στα οποία συμμετείχαν οι Φερόες Νήσοι.
 Για καθένα από τα οικονομικά έτη 2028, 2029 και 2030, θα οφείλεται στις Φερόες Νήσους ή οι Φερόες Νήσοι θα οφείλουν το ποσό που προκύπτει από την αυτόματη διόρθωση η οποία εφαρμόζεται στις επιχειρησιακές συνεισφορές που καταβλήθηκαν από τις Φερόες Νήσους το 2026 και το 2027 ή από τις προσαρμογές που πραγματοποιήθηκαν σύμφωνα με το άρθρο 7 παράγραφος 8 της παρούσας συμφωνίας.
 4.
 Οι Φερόες Νήσοι καταβάλλουν τη χρηματοδοτική συνεισφορά τους βάσει του παρόντος πρωτοκόλλου σύμφωνα με το σημείο ΙΙΙ του παρόντος παραρτήματος. Σε περίπτωση μη πληρωμής από τις Φερόες Νήσους έως την ημερομηνία καταβολής, η Ευρωπαϊκή Επιτροπή αποστέλλει επίσημη επιστολή υπενθύμισης.
 Οποιαδήποτε καθυστέρηση στην καταβολή της χρηματοδοτικής συνεισφοράς συνεπάγεται επιβάρυνση των Φερόων Νήσων με τόκους υπερημερίας επί του ανεξόφλητου ποσού, υπολογιζόμενους από την ημερομηνία λήξης της προθεσμίας πληρωμής.
 Το επιτόκιο για τα εισπρακτέα ποσά που δεν καταβάλλονται εμπρόθεσμα είναι αυτό που εφαρμόζει η Ευρωπαϊκή Κεντρική Τράπεζα στις κύριες πράξεις αναχρηματοδότησης, όπως δημοσιεύεται στη σειρά C της Επίσημης Εφημερίδας της Ευρωπαϊκής Ένωσης, και το οποίο ισχύει την πρώτη ημερολογιακή ημέρα του μήνα κατά τον οποίο εκπνέει η προθεσμία πληρωμής, προσαυξημένο κατά μιάμιση εκατοστιαία μονάδα.
 (1) Στις άλλες δράσεις περιλαμβάνονται ειδικότερα η σύναψη συμβάσεων, η απονομή βραβείων, τα χρηματοδοτικά μέσα, οι άμεσες δράσεις του JRC, οι συνδρομές (ο Οργανισμός Οικονομικής Συνεργασίας και Ανάπτυξης (ΟΟΣΑ), ο Ευρωπαϊκός Οργανισμός για τον Συντονισμό της Έρευνας (Eureka), η Διεθνής Εταιρική Συνεργασία για την Ενεργειακή Απόδοση (IPEEC), ο Διεθνής Οργανισμός Ενέργειας (ΔΟΕ), ...), οι εμπειρογνώμονες (αξιολογητές, παρακολούθηση έργων) κ.λπ.
 (2) Τα ποσά προς τους διεθνείς οργανισμούς θεωρούνται δαπάνες μη παρέμβασης μόνο στην περίπτωση που οι εν λόγω διεθνείς οργανισμοί είναι τελικοί δικαιούχοι. Η περίπτωση αυτή δεν ισχύει όταν ένας διεθνής οργανισμός είναι συντονιστής έργου (και διανέμει κεφάλαια σε άλλους συντονιστές).
 ΠΑΡΑΡΤΗΜΑ II
 Κατάλογος ισοδύναμων προγραμμάτων, έργων, δράσεων, δραστηριοτήτων, ή μερών αυτών, των Φερόων Νήσων
 Ο ακόλουθος μη εξαντλητικός κατάλογος θεωρείται ότι περιλαμβάνει προγράμματα, έργα, δράσεις, δραστηριότητες των Φερόων Νήσων ή μέρη αυτών που είναι ισοδύναμα/-ες του προγράμματος «Ορίζων Ευρώπη»:
 —
 το Ίδρυμα Έρευνας των Φερόων Νήσων·
 —
 το Ίδρυμα Έρευνας για την Αλιεία των Φερόων Νήσων.


text:
 1.12.2011
 EL
 Επίσημη Εφημερίδα της Ευρωπαϊκής Ένωσης
 L 318/47
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 107/2011
 της 30ής Σεπτεμβρίου 2011
 για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XXI της συμφωνίας τροποποιήθηκε με την απόφαση αριθ. 89/2011 της Μεικτής Επιτροπής του ΕΟΧ της 1ης Ιουλίου 2011 (1).
 (2)
 Ο κανονισμός (ΕΕ) αριθ. 263/2011 της Επιτροπής, της 17ης Μαρτίου 2011, για την εφαρμογή του κανονισμού (ΕΚ) αριθ. 458/2007 του Ευρωπαϊκού Κοινοβουλίου και του Συμβουλίου σχετικά με το ευρωπαϊκό σύστημα ολοκληρωμένων στατιστικών κοινωνικής προστασίας (Esspros) όσον αφορά την έναρξη πλήρους συλλογής στοιχείων για το τμήμα του Esspros που αφορά τις καθαρές παροχές κοινωνικής προστασίας (2) πρέπει να ενσωματωθεί στη συμφωνία,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 18καγ [κανονισμός (ΕΕ) αριθ. 110/2011 της Επιτροπής] του παραρτήματος ΧΧΙ της συμφωνίας, παρεμβάλλεται το ακόλουθο σημείο:
 «18καδ.
 32011 R 0263: κανονισμός (ΕΕ) αριθ. 263/2011 της Επιτροπής, της 17ης Μαρτίου 2011, για την εφαρμογή του κανονισμού (ΕΚ) αριθ. 458/2007 του Ευρωπαϊκού Κοινοβουλίου και του Συμβουλίου σχετικά με το ευρωπαϊκό σύστημα ολοκληρωμένων στατιστικών κοινωνικής προστασίας (Esspros) όσον αφορά την έναρξη πλήρους συλλογής στοιχείων για το τμήμα του Esspros που αφορά τις καθαρές παροχές κοινωνικής προστασίας (ΕΕ L 71 της 18.3.2011, σ. 4).»
 Άρθρο 2
 Τα κείμενα του κανονισμού (ΕΕ) αριθ. 263/2011 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Οκτωβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 30 Σεπτεμβρίου 2011.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 262 της 6.10.2011, σ. 61.
 (2) ΕΕ L 71 της 18.3.2011, σ. 4.
 (3) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21986A0618(01)
 Διεθνής σύμβαση για τη διατήρηση των θυννοειδών του Ατλαντικού
 Επίσημη Εφημερίδα αριθ. L 162 της 18/06/1986 σ. 0034 - 0038 Φινλανδική ειδική έκδοση: Κεφάλαιο 11 τόμος 11 σ. 0262 Σουηδική ειδική έκδοση: Κεφάλαιο 11 τόμος 11 σ. 0262
 *****Μετάφραση ΔΙΕΘΝΗΣ ΣΥΜΒΑΣΗ ΓΙΑ ΤΗ ΔΙΑΤΗΡΗΣΗ ΤΩΝ ΘΥΝΝΟΕΙΔΩΝ ΤΟΥ ΑΤΛΑΝΤΙΚΟΥ ΠΡΟΟΙΜΙΟ Οι κυβερνήσεις των οποίων οι δεόντως εξουσιοδοτημένοι αντιπρόσωποι υπέγραψαν την παρούσα σύμβαση, εκτιμώντας τη σημασία που έχουν γι' αυτές οι πληθυσμοί θυννοειδών και συγγενών ειδών του Ατλαντικού Ωκεανού και επιθυμώντας να συνεργαστούν για να διατηρήσουν αυτούς τους πληθυσμούς σε επίπεδα που θα επιτρέπουν μια μέγιστη σταθερή απόδοση για επισιτιστικούς και άλλους σκοπούς, αποφασίζουν να συνάψουν σύμβαση για τη διατήρηση των πόρων σε θυννοειδή και συγγενή είδη του Ατλαντικού Ωκεανού, και, για το σκοπό αυτό, συμφώνησαν τα εξής: Άρθρο Ι Η ζώνη στην οποία εφαρμόζεται η παρούσα σύμβαση (που στο εξής καλείται «ζώνη της σύμβασης») περιλαμβάνει όλα τα ύδατα του Ατλαντικού Ωκεανού και των προσκειμένων θαλασσών. Άρθρο ΙΙ Καμία διάταξη της παρούσας σύμβασης δεν θα είναι δυνατό να θεωρηθεί ότι θίγει τα δικαιώματα, διεκδικήσεις ή απόψεις οποιουδήποτε συμβαλλόμενου μέρους σχετικά με το όριο των χωρικών υδάτων ή την έκταση της δικαιοδοσίας όσον αφορά την αλιεία, σύμφωνα με το διεθνές δίκαιο. Άρθρο ΙΙΙ 1. Τα συμβαλλόμενα μέρη συμφωνούν να δημιουργήσουν και να συντηρήσουν επιτροπή, που θα φέρει την ονομασία διεθνής επιτροπή για τη διατήρηση των θυννοειδών του Ατλαντικού (στο εξής καλούμενη «Επιτροπή»), ο ρόλος της οποίας θα είναι η πραγματοποίηση των στόχων της παρούσας σύμβασης. 2. Κάθε συμβαλλόμενο μέρος αντιπροσωπεύεται στην Επιτροπή από τρεις αντιπροσώπους κατ' ανώτατο όριο, που είναι δυνατόν να βοηθούνται στα καθήκοντά τους από εμπειρογνώμονες και συμβούλους. 3. Με εξαίρεση τις αντίθετες διατάξεις της παρούσας σύμβασης, οι αποφάσεις της Επιτροπής λαμβάνονται με πλειοψηφία των συμβαλλομένων μερών. Κάθε συμβαλλόμενο μέρος έχει δικαίωμα μιας ψήφου. Τα δύο τρίτα των συμβαλλομένων μερών αποτελούν απαρτία. 4. Η Επιτροπή συνέρχεται σε τακτική σύνοδο κάθε δύο έτη. Έκτακτες σύνοδοι είναι δυνατόν να συγκληθούν οποτεδήποτε, έπειτα από αίτηση της πλειοψηφίας των συμβαλλόμενων μερών ή με απόφαση του Συμβουλίου δυνάμει του άρθρου V. 5. Κατά την πρώτη της σύνοδο, και κατόπιν σε κάθε τακτική σύνοδο, η Επιτροπή υποδεικνύει μεταξύ των μελών της πρόεδρο, πρώτο και δεύτερο αντιπρόεδρο, με δικαίωμα επανεκλογής μία μόνον φορά. 6. Οι σύνοδοι της Επιτροπής και των βοηθητικών οργάνων της γίνονται δημοσίως, εκτός εάν η Επιτροπή αποφασίσει διαφορετικά. 7. Οι επίσημες γλώσσες της Επιτροπής είναι η αγγλική, η ισπανική και η γαλλική. 8. Η Επιτροπή εγκρίνει τον εσωτερικό κανονισμό και τον οικονομικό κανονισμό που είναι απαραίτητοι για την άσκηση των καθηκόντων της. 9. Η Επιτροπή υποβάλλει κάθε δύο έτη στα συμβαλλόμενα μέρη έκθεση με τα έργα και τα συμπεράσματά της, και επιπλέον τα εν λόγω μέρη, έπειτα από αίτησή τους, για όλα τα θέματα που έχουν σχέση με τους στόχους της παρούσας σύμβασης. Άρθρο IV 1. Για να επιτευχθούν οι στόχοι της παρούσας σύμβασης, η Επιτροπή αναλαμβάνει να μελετήσει, στη ζώνη της σύμβασης, τα θυννοειδή και συγγενή είδη (σκομβρόσχημα, με εξαίρεση τις οικογένειες trichiuridae και gempylidae και του γένους


text: scomber ), καθώς και τα άλλα είδη ιχθύων που γίνονται αντικείμενο εκμετάλλευσης στους ιχθυοτόπους θυννοειδών της ζώνης της σύμβασης τα οποία δεν αποτελούν αντικείμενο ερευνών στα πλαίσια μιας άλλης διεθνούς οργάνωσης αλιείας. Η μελέτη αυτή θα περιλαμβάνει έρευνες για την αφθονία, βιομετρία και την οικολογία των ιχθυών, την ωκεανογραφία του περιβάλλοντός τους και την επίδραση των φυσικών και ανθρώπινων παραγόντων στην αφθονία τους. Για να επιτελέσει αυτά τα καθήκοντα, η Επιτροπή χρησιμοποιεί, στα μέτρα του δυνατού, τις τεχνικές και επιστημονικές υπηρεσίες των επίσημων οργανισμών των συμβαλλομένων μερών και των πολιτικών υποδιαιρέσεών τους, καθώς και τις πληροφορίες που προέρχονται από τους εν λόγω οργανισμούς, και είναι δυνατόν, αν το επιθυμεί, να χρησιμοποιεί τις υπηρεσίες ή τις πληροφορίες που θα έχει από οποιοδήποτε όργανο ή δημόσια ή ιδιωτική οργάνωση ή από οποιονδήποτε ιδιώτη· είναι δυνατόν επίσης να αναλαμβάνει μέσα στα όρια του προϋπολογισμού της, ανεξάρτητες έρευνες που θα συμπληρώσουν τις εργασίες που έχουν επιτελέσει οι εθνικές κυβερνήσεις και τα εθνικά όργανα ή άλλοι διεθνείς οργανισμοί. 2. Η εφαρμογή των διατάξεων της παραγράφου 1 του παρόντος άρθρου περιλαμβάνει: α) την περισυλλογή και την ανάλυση στατιστικών πληροφοριών σχετικά με τις παρούσες συνθήκες και τάσεις των πόρων που προέρχονται από ιχθυότοπους θυννοειδών της ζώνης της σύμβασης· β) τη μελέτη και την εκτίμηση των πληροφοριών σχετικά με τα μέτρα και τις μεθόδους που αποβλέπουν στο να διατηρήσουν, στη ζώνη τις σύμβασης, τους πληθυσμούς θυννοειδών σε επίπεδα που να επιτρέπουν μια μέγιστη σταθερή απόδοση που να είναι σύμφωνη με μια αποτελεσματική εκμετάλλευση αυτών των πόρων· γ) την υποβολή συστάσεων στα συμβαλλόμενα μέρη όσον αφορά τις μελέτες και τις έρευνες που πρέπει να αναλάβουν· δ) τη δημοσίευση και, σε γενικές γραμμές, τη διάδοση εκθέσεων για τα αποτελέσματα αυτών των εργασιών καθώς και επιστημονικών πληροφοριών στατιστικής, βιολογικής και άλλης φύσεως όσον αφορά τους ιχθυότοπους θυννοειδών στη ζώνη της σύμβασης. Άρθρο V 1. Στους κόλπους της Επιτροπής καταρτίζεται Συμβούλιο που περιλαμβάνει τον πρόεδρο, τους αντιπροέδρους και τους αντιπροσώπους τεσσάρων συμβαλλόμενων μερών τουλάχιστον και οκτώ κατ' ανώτατο όριο. Τα συμβαλλόμενα μέρη που αντιπροσωπεύονται στο Συμβούλιο υποδεικνύονται με εκλογή σε κάθε τακτική σύνοδο της Επιτροπής. Αν ο αριθμός των συμβαλλομένων μερών υπερβεί τα σαράντα, η Επιτροπή μπορεί να υποδείξει δύο συμπληρωματικά συμβαλλόμενα μέρη για να αντιπροσωπευτούν στο Συμβούλιο. Τα συμβαλλόμενα μέρη των οποίων ο πρόεδρος και οι αντιπρόεδροι προέρχονται από εθνικό φορέα, δεν μπορούν να υποδειχθούν για να συμμετάσχουν στο Συμβούλιο. Η Επιτροπή λαμβάνει δεόντως υπόψη, κατά την εκλογή των μελών του Συμβουλίου, τη γεωργική κατάσταση και τα συμφέρονται των διάφορων συμβαλλόμενων μερών όσον αφορά την αλιεία και τη μεταποίηση του τόνου, καθώς και τα ίσα δικαιώματα των συμβαλλόμενων μερών να αντιπροσωπεύονται στο Συμβούλιο. 2. Το Συμβούλιο επιτελεί τα καθήκοντα που του έχει αναθέσει η παρούσα σύμβαση και όλα τα άλλα καθήκοντα που του ορίζει η Επιτροπή· συγκαλείται μία φορά τουλάχιστον στο διάστημα δύο τακτικών συνόδων της Επιτροπής. Στο διάστημα μεταξύ των συνόδων της Επιτροπής, το Συμβούλιο παίρνει τις σχετικές αποφάσεις όσον αφορά τα καθήκοντα του προσωπικού και δίνει τις απαραίτητες οδηγίες στον εκτελεστικό γραμματέα. Ο αποφάσεις του Συμβουλίου λαμβάνονται σύμφωνα με


text: τους κανόνες που διατυπώνει η Επιτροπή. Άρθρο VI Για να επιτευθχούν οι στόχοι της παρούσας σύμβασης, η Επιτροπή δύναται να συστήσει υποεπιτροπές ανά είδος, ομάδα ειδών ή γεωγραφικό τομέα. Στην περίπτωση αυτή κάθε υποεπιτροπή: α) αναλαμβάνει την υποχρέωση να ενημερώνεται για την κατάσταση του είδους, της ομάδας ειδών ή του γεωγραφικού τομέα της αρμοδιότητάς της και να συγκεντρώνει επιστημονικές και άλλες σχετικές πληροφορίες· β) μπορεί να προτείνει στην Επιτροπή, στηριζόμενη σε επιστημονικές μελέτες, συστάσεις για από κοινού μέτρα που πρέπει να ληφθούν από τα συμβαλλόμενα μέρη· γ) μπορεί να συστήσει στην Επιτροπή να διεξάγεται μελέτες και έρευνες με σκοπό την απόκτηση πληροφοριών για το είδος, την ομάδα ειδών ή τον γεωγραφικό τομέα της αρμοδιότητάς της, καθώς και τον συντονισμό των προγραμμάτων ερευνών που πρέπει να διεξαγάγουν τα συμβαλλόμενα μέρη. Άρθρο VII Η Επιτροπή διορίζει εκτελεστικό γραμματέα, η διάρκεια της θητείας του οποίου αποφασίζεται από την Επιτροπή. Ο εκτελεστικός γραμματέας επιλέγει και διοικεί το προσωπικό της Επιτροπής στα πλαίσια των κανόνων και μεθόδων που δύναται να καθορίσει η Επιτροπή. Επιπλέον, ο εκτελεστικός γραμματέας επιτελεί ιδίως τα παρακάτω καθήκοντα που δύναται να του εμπιστευτεί η Επιτροπή: α) συντονίζει τα προγράμματα ερευνών των συμβαλλόμενων μερών· β) προετοιμάζει προβλέψεις προϋπολογισμού τις οποίες υποβάλλει στην Επιτροπή για εξέταση· γ) επιτρέπει τις εκταμιεύσεις κεφαλαίων σύμφωνα με τον προϋπολογισμό της Επιτροπής· δ) τηρεί τους λογαριασμούς της Επιτροπής· ε) εξασφαλίζει τη συνεργασία με τις οργανώσεις που αναφέρονται στο άρθρο XI της παρούσας σύμβασης· στ) συγκεντρώνει και αναλύει τα στοιχεία που είναι απαραίτητα για την πραγματοποίηση των στόχων της παρούσας σύμβασης και ιδίως τα στοιχεία που έχουν σχέση με την παρούσα απόδοση και την μέγιστη σταθερή απόδοση των αποθεμάτων θυννοειδών· ζ) προετοιμάζει, για να θέσει στην έγκριση της Επιτροπής, τις επιστημονικές, διοικητικές και άλλες εκθέσεις της Επιτροπής και των βοηθητικών οργάνων της. Άρθρο VIII 1. α) Η Επιτροπή εξουσιοδοτείται, με βάση τα αποτελέσματα επιστημονικών ερευνών, να υποβάλλει συστάσεις με σκοπό να διατηρηθούν σε επίπεδα που επιτρέπουν μια μέγιστη σταθερή απόδοση οι πληθυσμοί θυννοειδών και συγγενών ειδών που μπορούν να αλιευτούν στη ζώνη της σύμβσης. Οι συστάσεις αυτές εφαρμόζονται από τα συμβαλλόμενα μέρη με τους όρους που προβλέπονται στις παραγράφους 2 και 3 του παρόντος άρθρου. β) Οι παραπάνω αναφερόμενες συστάσεις υποβάλλονται: i) είτε ύστερα από πρωτοβουλία μόνο της Επιτροπής, αν δεν υπάρχει καμία αρμόδια υποεπιτροπή, ή με τη συμφωνία των δύο τρίτων τουλάχιστον όλων των συμβαλλόμενων μερών σε περίπτωση που υπάρχει αρμόδια υποεπιτροπή, ii) είτε ύστερα από πρόταση της αρμόδιας υποεπιτροπής σε περίπτωση που υπάρχει, iii) είτε ύστερα από πρόταση των αρμόδιων υποεπιτροπών σε περίπτωση που η προτεινόμενη σύσταση αναφέρεται σε ένα σύνολο γεωγραφικών τομέων, ένα σύνολο ειδών ή ομάδων ειδών. 2. Κάθε σύσταση, που γίνεται σύμφωνα με την παράγραφο 1 του παρόντος άρθρου, αρχίζει να ισχύει για όλα τα συμβαλλόμενα μέρη έξι μήνες ύστερα από την ημερομηνία κατά την οποία τους γνωστοποιείται από την Επιτροπή, με την επιφύλαξη των διατάξεων της παραγράφου 1 του παρόντος άρθρου. 3. α) Αν ένα συμβαλλόμενο μέρος, σε περίπτωση που μια σύσταση γίνεται σύμφωνα με την παρακάτω παράγραφο 1 στοιχείο β) σημείο i


text: ), ή ένα συμβαλλόμενο μέρος, μέλος μιας σχετικής υποεπιτροπής σε περίπτωση που μια σύσταση γίνεται σύμφωνα με την παραπάνω παράγραφο 1 στοιχείο β) σημεία ii) ή iii), προβάλλει στην Επιτροπή αντίρρηση όσον αφορά τη σύσταση, σε διάστημα έξι μηνών όπως προβλέπεται στην παραπάνω παράγραφο 2, αναστέλλεται η έναρξη ισχύος της σύστασης για συμπληρωματική προθεσμία εξήντα ημερών· β) κάθε άλλο συμβαλλόμενο μέρος μπορεί τότε να προβάλλει αντίρρηση, πριν από τη λήξη αυτής της νέας προθεσμίας των εξήντα ημερών, ή σε διάστημα σαράντα πέντε ημερών από την ημερομηνία γνωστοποίησης αντίρρησης που προβάλλει άλλο συμβαλλόμενο μέρος, επιλέγοντας την προθεσμία εκείνη που λήγει αργότερα· γ) κατά τη λήξη της ή των προβλεπόμενων προθεσμιών για να προβληθεί αντίρρηση, η σύσταση αρχίζει να ισχύει έναντι όλων των συμβαλλομένων μερών που δεν προέβαλλαν αντίρρηση· δ) εντούτοις, αν για μια σύσταση προβάλει αντίρρηση μόνο ένα μέρος ή λιγότερο από το ένα τέταρτο των συμβαλλόμενων μερών, σύμφωνα με τα παραπάνω στοιχεία α) και β), η Επιτροπή γνωστοποιεί αμέσως στο συμβαλλόμενο ή στα συμβαλλόμενα μέρη που έχουν προβάλει αντιρρήσεις, ότι οι αντιρρήσεις αυτές δεν ισχύουν · ε) στην περίπτωση αναφέρεται στο παραπάνω στοιχείο δ), στο ή στα ενδιαφερόμενα συμβαλλόμενα μέρη δίδεται επιπλέον προθεσμία εξήντα ημερών από την ημερομηνία αυτής της γνωστοποίησης για να επιβεβαιώσουν και πάλι την αντίρρησή τους. Κατά τη λήξη αυτής της προθεσμίας, η σύσταση αρχίζει να ισχύει, με εξαίρεση το ή τα συμβαλλόμενα μέρη που προέβαλαν αντίρρηση και την επιβεβαίωσαν μέσα στην προβλεπόμενη προθεσμία· στ) αν για μια σύσταση προβάλουν αντίρρηση περισσότερα από το ένα τέταρτο αλλά λιγότερα από την πλειοψηφία των συμβαλλομένων μερών, σύμφωνα με τα παραπάνω στοιχεία α) και β), η σύσταση αρχίζει να ισχύει για τα συμβαλλόμενα μέρη τα οποία δεν έχουν προβάλει αντιρρήσεις· ζ) αν έχει προβάλει αντιρρήσεις η πλειοψηφία των συμβαλλομένων μερών, η σύσταση δεν αρχίζει να ισχύει. 4. Κάθε συμβαλλόμενο μέρος που έχει προβάλει αντίρρηση σε σύσταση μπορεί κάθε στιγμή να αποσύρει αυτή την αντίρρηση· στην περίπτωση αυτή η σύσταση αρχίζει να ισχύει γι' αυτό το συμβαλλόμενο μέρος είτε αμέσως, αν ισχύει ήδη, είτε κατά την ημερομηνία έναρξης ισχύος που προβλέπεται στο παρόν άρθρο. 5. Η Επιτροπή γνωστοποιεί σε κάθε συμβαλλόμενο μέρος, αμέσως μετά τη λήψη της, κάθε αντίρρηση που υποβάλλεται ή αποσύρεται, καθώς και την έναρξη ισχύος κάθε σύστασης. Άρθρο ΙΧ 1. Τα συμβαλλόμενα μέρη συμφωνούν να θεσπίσουν τις αναγκαίες διατάξεις για να εξασφαλίσουν την εφαρμογή της παρούσας σύμβασης. Κάθε συμβαλλόμενο μέρος κοινοποιεί στην Επιτροπή, κάθε δύο έτη ή όποτε το ζητήσει η Επιτροπή, έκθεση με τα μέτρα που έχουν ληφθεί για το σκοπό αυτό. 2. Τα συμβαλλόμενα μέρη αναλαμβάνουν: α) να παρέχουν, ύστερα από αίτηση της Επιτροπής, κάθε διαθέσιμη επιστημονική πληροφορία στατιστικής, βιολογικής και άλλης φύσεως τις οποίες είναι δυνατόν να έχει ανάγκη η Επιτροπή για τους σκοπούς της παρούσας σύμβασης· β) σε περίπτωση που οι επίσημες υπηρεσίες τους δεν μπορούν να λάβουν και να παράσχουν οι ίδιες τις εν λόγω πληροφορίες, να επιτρέψουν ώστε η Επιτροπή, αφού απευθύνει σχετικά στο αρμόδιο συμβαλλόμενο μέρος, να τις λάβει απευθείας από τις εταιρείες και τους αλιείς που θα θελήσουν να την


text: ενημερώσουν σχετικά. 3. Τα συμβαλλόμενα μέρη αναλαμβάνουν, για να εξασφαλίσουν την εφαρμογή των διατάξεων της παρούσας σύμβασης, να συνεργαστούν μεταξύ τους για τη λήψη αποτελεσματικών και κατάλληλων μέτρων και συμφωνούν ιδίως να θεσπίσουν ένα διεθνές σύστημα ελέγχου που να εφαρμόζεται στη ζώνη της σύμβασης, με εξαίρεση τα χωρικά ύδατα και, ενδεχομένως, τα άλλα ύδατα στα οποία ένα κράτος εξουσιοδοτείται να ασκήσει τη δικαιοδοσία του όσον αφορά την αλιεία, σύμφωνα με το διεθνές δίκαιο. Άρθρο Χ 1. Η Επιτροπή εγκρίνει προϋπολογισμό δαπανών της Επιτροπής για τη διετή περίοδο που ακολουθεί την τακτική σύνοδο. 2. Κάθε συμβαλλόμενο μέρος καταβάλλει, ως ετήσια συμβολή στον προϋπολογισμό της Επιτροπής, ποσό που αντιστοιχεί σε: α) 1 000 δολάρια Ηνωμένων Πολιτειών για την εισφορά του ως μέλους της Επιτροπής· β) 1 000 δολάρια Ηνωμένων Πολιτειών για κάθε υποεπιτροπή στην οποία συμμετέχει· γ) σε περίπτωση που ο προτεινόμενος προϋπολογισμός για τις κοινές δαπάνες μιας διετίας ξεπερνά το συνολικό ποσό των εισφορών που καταβάλλουν τα συμβαλλόμενα μέρη σύμφωνα με τα στοιχεία α) και β) της παρούσας παραγράφου, ένα τρίτο του ποσού αυτής της προσαύξησης κατανέμεται ανάμεσα στα συμβαλλόμενα μέρη κατ' αναλογία με τις εισφορές που καταβάλλουν σύμφωνα με τα στοιχεία α) και β) της παρούσας παραγράφου. Για την κατανομή των δύο άλλων τρίτων η Επιτροπή αποφασίζει με βάση τις πιο πρόσφατες πληροφορίες: i) το ποσό για το ζων βάρος των αλιευμάτων θυννοειδών και συγγενών ειδών του Ατλαντικού και για το καθαρό βάρος της παραγωγής κονσερβών των ειδών αυτών κάθε συμβαλλόμενου μέρους, ii) το ποσό για τα ίδια τα στοιχεία όσον αφορά το σύνολο των συμβαλλόμενων μερών. Η συνεισφορά κάθε συμβαλλόμενου μέρους καθορίζεται σε συνάρτηση με τον σχετικό αριθμό που αναφέρεται παραπάνω, στο σημείο i), σε σχέση με τον αριθμό που καθορίζεται με βάση το παραπάνω σημείο ii). Το τμήμα του προϋπολογισμού που αποτελεί αντικείμενο του παρόντος εδαφίου καθορίζεται με την έγκριση όλων των παρόντων συμβαλλόμενων μερών που παίρνουν μέρος στην ψηφοφορία. 3. Το Συμβούλιο εξετάζει, κατά την τακτική συνεδρίαση που συγκαλεί στο διάστημα μεταξύ των συνόδων της Επιτροπής, το δεύτερο ήμισυ του διετούς προϋπολογισμού και μπορεί, στηριζόμενο στην κατάσταση της στιγμής εκείνης και στην προβλεπόμενη εξέλιξη, να επιτρέψει, στα πλαίσια του συνολικού προϋπολογισμού που έχει εγκρίνει η Επιτροπή, νέα κατανομή των πιστώσεων που εγγράφονται στον προϋπολογισμό για το δεύτερο έτος. 4. Ο εκτελεστικός γραμματέας της Επιτροπής γνωστοποιεί σε κάθε συμβαλλόμενο μέρος το ποσό της ετήσιας συνεισφοράς του. Οι συνεισφορές πρέπει να καταβάλλονται την 1η Ιανουαρίου του έτους για το οποίο προορίζονται. Όσον αφορά τις συνεισφορές που δεν έχουν πληρωθεί την 1η Ιανουαρίου του επόμενου έτους, θεωρείται ότι η καταβολή τους έχει καθυστερήσει. 5. Οι συνεισφορές στο διετή προϋπολογισμό πληρώνονται στο νόμισμα που καθορίζει η Επιτροπή. 6. Κατά την πρώτη σύνοδό της η Επιτροπή εγκρίνει έναν προϋπολογισμό για την περίοδο του πρώτου έτους λειτουργίας της που υπολείπεται και για την επόμενη διετή οικονομική περίοδο. Διαβιβάζει αμελλητί στα συμβαλόμενα μέρη αντίγραφα αυτών των προϋπολογισμών, με κοινοποίηση των αντίστοιχων συνεισφορών τους για το πρώτο έτος. 7. Στη συνέχεια, και εξήντα ημέρες τουλάχιστον πριν από την τακτική σύνοδο της Επιτροπής που προηγείται της


text: διετούς περιόδου, ο εκτελεστικός γραμματέας υποβάλλει σε κάθε συμβαλλόμενο μέρος ένα σχέδιο προϋπολογισμού και κλίμακα συνεισφορών. 8. Η Επιτροπή μπορεί να αναστείλει το δικαίωμα ψήφου κάθε συμβαλλόμενου μέρους του οποίου οι καθυστερήσεις των συνεισφορών είναι ίσες ή μεγαλύτερες από τη συνεισφορά που αυτό οφείλει για τα δύο προηγούμενα έτη. 9. Η Επιτροπή συνιστά κεφάλαιο εκκίνησης για να χρηματοδοτήσεις τις ενέργειές της εν αναμονή της είσπραξης των ετήσιων συνεισφορών και για κάθε άλλο σκοπό που κρίνει αναγκαίο. Η Επιτροπή καθορίζει το ποσό του κεφαλαίου, αποφασίζει για τις προκαταβολές που είναι αναγκαίες για την κατάρτισή του και εγκρίνει τους κανόνες που διέπουν τη χρησιμοποίησή του. 10. Η Επιτροπή λαμβάνει μέτρα ώστε να γίνεται ετησίως ανεξάρτητος έλεγχος των λογαριασμών της. Οι εκθέσεις για τους λογαριασμούς εξετάζονται και εγκρίνονται από την Επιτροπή ή από το Συμβούλιο όταν δεν γίνεται η τακτική σύνοδος της Επιτροπής. 11. Η Επιτροπή δύναται να δεχτεί, για τη συνέχιση των εργασιών της, συνεισφορές άλλες από αυτές που προβλέπονται στην παράγραφο 2 του παρόντος άρθρου. Άρθρο ΧΙ 1. Τα συμβαλλόμενα μέρη συμφωνούν ότι πρέπει να υπάρχουν εργασιακές σχέσεις ανάμεσα στην Επιτροπή και την Οργάνωση των Ηνωμένων Εθνών για τη Διατροφή και τη Γεωργία. Για το σκοπό αυτό, η Επιτροπή θα αρχίσει διαπραγματεύσεις με την εν λόγω Οργάνωση για να συνάψει συμφωνία δυνάμει του άρθρου ΧΙΙΙ της ιδρυτικής πράξεως της Οργάνωσης. Η συμφωνία αυτή θα προβλέπει ιδίως ότι ο γενικός διευθυντής της Οργάνωσης των Ηνωμένων Εθνών για τη Διατροφή και τη Γεωργία ορίζει αντιπρόσωπο που συμμετέχει, χωρίς δικαίωμα ψήφου, σε όλες τις συνόδους της Επιτροπής και των βοηθητικών οργάνων της. 2. Τα συμβαλλόμενα μέρη συμφωνούν ότι πρέπει να καθιερωθεί συνεργασία ανάμεσα στην Επιτροπή και άλλες επιτροπές αλιείας και διεθνείς επιστημονικές οργανώσεις που είναι σε θέση να συμβάλουν στις εργασίες της. Η Επιτροπή μπορεί να συνάψει συμφωνίες με αυτές τις επιτροπές και οργανώσεις. 3. Η Επιτροπή δύναται να καλέσει κάθε αρμόδια διεθνή οργάνωση και κάθε κυβέρνηση η οποία, χωρίς να συμμετέχει στην Επιτροπή, είναι μέλος του Οργανισμού Ηνωμένων Εθνών ή ενός οποιουδήποτε ειδικευμένου οργάνου των Ηνωμένων Εθνών, να στείλει παρατηρητές στις συνόδους της Επιτροπής και των βοηθητικών οργάνων της. Άρθρο ΧΙΙ 1. Η παρούσα σύμβαση παραμένει σε ισχύ επί δέκα έτη και, στη συνέχεια, έως ότου η πλειοψηφία των συμβαλλόμενων μερών συμφωνήσει να την τερματίσει. 2. Οποιαδήποτε στιγμή από τη λήξη της προθεσμίας των δέκα ετών από την ημερομηνία έναρξης ισχύος της παρούσας σύμβασης, κάθε συμβαλλόμενο μέρος μπορεί να αποσυρθεί από τη σύμβαση στις 31 Δεκεμβρίου οποιουδήποτε έτους, περιλαμβανομένου και του δεκάτου, γνωστοποιώντας γραπτώς την απομάκρυνσή του, το αργότερο μέχρι τις 31 Δεκεμβρίου του προηγούμενου έτους, στο γενικό διευθυντή της Οργάνωσης των Ηνωμένων Εθνών για τη Διατροφή και τη Γεωργία. 3. Κάθε άλλο συμβαλλόμενο μέρος μπορεί ως εκ τούτου να αποσυρθεί από την παρούσα σύμβαση από τις 31 Δεκεμβρίου του ίδιου έτους γνωστοποιώντας γραπτώς, προς το σκοπό αυτό, την απομάκρυνσή του, στο γενικό διευθυντή της Οργάνωσης των Ηωμένων Εθνών για τη Διατροφή και τη Γεωργία, σε διάστημα ενός μηνός από την ημερομηνία κατά την οποία ο τελευταίος θα του γνωστοποιήσει κάποια απομάκρυνση, και,


text: οπωσδήποτε, το αργότερο την 1η Απριλίου του σχετικού έτους. Άρθρο ΧΙΙΙ 1. Κάθε συμβαλλόμενο μέρος ή η ίδια η Επιτροπή, δύναται να προτείνει τροποποιήσεις στην παρούσα σύμβαση. Ο γενικός διευθυντής της Οργάνωσης των Ηνωμένων Εθνών για τη Διατροφή και Γεωργία κοινοποιεί σε κάθε συμβαλλόμενο μέρος επικυρωμένο αντίγραφο του κειμένου κάθε προτεινόμενης τροποποίησης. Κάθε τροποποίηση που δεν συνεπάγεται νέες υποχρεώσεις αρχίζει να ισχύει για όλα τα συμβαλλόμενα μέρη την τριακοστή ημέρα από την αποδοχή της από τα τρία τέταρτα των συμβαλλομένων μερών. Κάθε τροποποίηση που συνεπάγεται νέες υποχρεώσεις αρχίζει να ισχύει, για κάθε συμβαλλόμενο μέρος που την έχει αποδεχθεί, την ενενηκοστή ημέρα από την αποδοχή της από τα τρία τέταρτα των συμβαλλομένων μερών, και για καθένα από τα άλλα, από τη στιγμή που την αποδέχεται. Κάθε τροποποίηση που, κατά τη γνώμη ενός ή περισσοτέρων συμβαλλομένων μερών, συνεπάγεται νέες υποχρεώσεις θεωρείται ως τέτοια, και αρχίζει να ισχύει με τους όρους που αναφέρονται παραπάνω. Μια κυβέρνηση που γίνεται συμβαλλόμενο μέρος, αφού έχει προταθεί προς αποδοχή τροποποίηση της παρούσας σύμβασης, δυνάμει των διατάξεων του παρόντος άρθρου, δεσμεύεται από τη σύμβαση όπως έχει τροποποιηθεί όταν αρχίζει να ισχύει η εν λόγω τροπολογία. 2. Οι προτεινόμενες τροποποιήσεις κατατίθενται στο γενικό διευθυντή της Οργάνωσης των Ηνωμένων Εθνών για τη Διατροφή και τη Γεωργία. Οι γνωστοποιήσεις για αποδοχή των τροποποιήσεων κατατίθενται στο γενικό διευθυντή της Οργάνωσης των Ηνωμένων Εθνών για τη Διατροφή και τη Γεωργία. Άρθρο XIV 1. Η παρούσα σύμβαση ανοίγεται προς υπογραφή από την κυβέρνηση κάθε κράτους μέλους του Οργανισμού Ηνωμένων Εθνών ή από ένα οποιοδήποτε από τα ειδικευμένα όργανά του. Μια τέτοια κυβέρνηση που δεν έχει υπογράψει τη σύμβαση μπορεί να προσχωρήσει σ' αυτή οποιαδήποτε στιγμή. 2. Η παρούσα σύμβαση υπόκειται στην επικύρωση ή την έγκριση των χωρών που υπογράφουν σύμφωνα με το σύνταγμά τους. Τα έγγραφα επικύρωσης, έγκρισης ή προσχώρησης κατατίθενται στο γενικό διευθυντή της Οργάνωσης των Ηνωμένων Εθνών για τη Διατροφή και τη Γεωργία. 3. Η παρούσα σύμβαση αρχίζει να ισχύει ύστερα από την κατάθεση των εγγράφων επικύρωσης, έγκρισης ή προσχώρησης από επτά κυβερνήσεις· για κάθε κυβέρνηση που καταθέτει μεταγενέστερα έγγραφο επικύρωσης, έγκρισης ή προσχώρησης αρχίζει να ισχύει από την ημερομηνία κατάθεσης αυτού του εγγράφου. Άρθρο XV Ο γενικός διευθυντής της Οργάνωσης των Ηνωμένων Εθνών για τη Διατροφή και τη Γεωργία ενημερώνει όλες τις κυβερνήσεις που αναφέρονται στην παράγραφο 1 του άρθρου XIV για την κατάθεση των εγγράφων επικύρωσης, έγκρισης ή προσχώρησης, γνωστοποιήσεις αποδοχής των τροποποιήσεων, την έναρξη ισχύος τους και τις γνωστοποιήσεις απομάκρυνσης. Άρθρο XVI Το πρωτότυπο της παρούσας σύμβασης κατατίθεται στο γενικό διευθυντή της Οργάνωσης των Ηνωμένων Εθνών για τη Διατροφή και τη Γεωργία, ο οποίος αποστέλλει επικυρωμένα αντίγραφά της στις κυβερνήσεις που αναφέρονται στην παράγραφο 1 του άρθρου XIV. Προς πίστωση των ανωτέρω, οι αντιπρόσωποι που είναι δεόντως εξουσιοδοτημένοι από τις αντίστοιχες κυβερνήσεις που υπέγραψαν την παρούσα σύμβαση. Έγινε στο Ρίο ντε Τζανέιρο, στις 14 Μαΐου 1970, σε ένα μόνον αντίτυπο, στην αγγλική, ισπανική και γαλλική γλώσσα· τα τρία αυτά κείμενα είναι εξίσου αυθεντικά.


text:
 Avis juridique important
 |
 22004A0205(02)
 Συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου
 Επίσημη Εφημερίδα αριθ. L 032 της 05/02/2004 σ. 0023 - 0033
 Συμφωνίαεπιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, ενεργώντας εξ ονόματος της Ευρωπαϊκής Κοινότητας, καιΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ (εφεξής "Επιτροπή"), ενεργώντας εξ ονόματος της Ευρωπαϊκής Κοινότητας Ατομικής Ενέργειας, εφεξής καλούμενων ομού "Κοινότητες",αφενός, καιΤΟ ΕΛΒΕΤΙΚΟ ΟΜΟΣΠΟΝΔΙΑΚΟ ΣΥΜΒΟΥΛΙΟ, ενεργώντας εξ ονόματος της Ελβετικής Συνομοσπονδίας, εφεξής καλούμενης "Ελβετία",αφετέρου,εφεξής καλούμενα "τα μέρη",ΕΚΤΙΜΩΝΤΑΣ ότι οι στενές σχέσεις μεταξύ της Ελβετίας και των Κοινοτήτων ωφελούν τα μέρη,ΕΚΤΙΜΩΝΤΑΣ τη σημασία της επιστημονικής και τεχνολογικής έρευνας για τις Κοινότητες και την Ελβετία καθώς και το αμοιβαίο συμφέρον τους να συνεργάζονται στον τομέα αυτό, με σκοπό την καλύτερη εκμετάλλευση των πόρων και την αποτροπή περιττών επικαλύψεων,ΕΚΤΙΜΩΝΤΑΣ ότι η Ελβετία και οι Κοινότητες υλοποιούν σήμερα ερευνητικά προγράμματα σε πεδία κοινού ενδιαφέροντος,ΕΚΤΙΜΩΝΤΑΣ ότι οι Κοινότητες και η Ελβετία έχουν συμφέρον να συνεργάζονται επί των προγραμμάτων αυτών προς αμοιβαίο όφελος,ΛΑΜΒΑΝΟΝΤΑΣ ΥΠΟΨΗ το ενδιαφέρον των μερών να ενθαρρύνουν την αμοιβαία πρόσβαση των ερευνητικών τους φορέων στις δραστηριότητες έρευνας και τεχνολογικής ανάπτυξης στην Ελβετία, αφενός, και στα προγράμματα-πλαίσια έρευνας και τεχνολογικής ανάπτυξης των Κοινοτήτων, αφετέρου,ΕΚΤΙΜΩΝΤΑΣ ότι η Ευρωπαϊκή Κοινότητα Ατομικής Ενέργειας και η Ελβετία συνήψαν το 1978 συμφωνία συνεργασίας στον τομέα της ελεγχόμενης θερμοπυρηνικής σύντηξης και της φυσικής πλάσματος (εφεξής "συμφωνία επί της πυρηνικής σύντηξης"),ΕΚΤΙΜΩΝΤΑΣ ότι, στις 8 Ιανουαρίου 1986, τα μέρη συνήψαν συμφωνία-πλαίσιο επιστημονικής και τεχνικής συνεργασίας, η οποία άρχισε να ισχύει στις 17 Ιουλίου 1987 (εφεξής "συμφωνία-πλαίσιο"),ΕΚΤΙΜΩΝΤΑΣ ότι το άρθρο 6 της συμφωνίας-πλαίσιο ορίζει ότι η συνεργασία στην οποία αποσκοπεί η συμφωνία-πλαίσιο, υλοποιείται με κατάλληλες συμφωνίες,ΕΚΤΙΜΩΝΤΑΣ ότι, στις 21 Ιουνίου 1999, οι Κοινότητες και η Ελβετία υπέγραψαν συμφωνία επιστημονικής και τεχνολογικής συνεργασίας(1), η οποία έληξε στις 31 Δεκεμβρίου 2002,ΕΚΤΙΜΩΝΤΑΣ ότι το άρθρο 9 παράγραφος 2 της εν λόγω συμφωνίας προβλέπει την ανανέωση της συμφωνίας ενόψει της συμμετοχής σε νέα πολυετή προγράμματα-πλαίσια έρευνας και τεχνολογικής ανάπτυξης, υπό όρους που συμφωνούνται από κοινού,ΕΚΤΙΜΩΝΤΑΣ ότι το έκτο πρόγραμμα δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2002-2006) (εφεξής "έκτο πρόγραμμα-πλαίσιο ΕΚ"), θεσπίσθηκε με την απόφαση αριθ. 1513/2002/ΕΚ(2) και τον κανονισμό (ΕΚ) αριθ. 2321/2002 του Ευρωπαϊκού Κοινοβουλίου και του Συμβουλίου(3), καθώς και με τις αποφάσεις του Συμβουλίου 2002/834/ΕΚ(4), 2002/835/ΕΚ(5) και 2002/836/ΕΚ(6) και ότι το έκτο πρόγραμμα-πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ), που συμβάλλει επίσης στη δημιουργία του Ευρωπαϊκού Χώρου Έρευνας (2002-2006), θεσπίσθηκε με την απόφαση 2002/668/Eυρατόμ(7), τον κανονισμό (Ευρατόμ) αριθ. 2322/2002(8) και τις αποφάσεις του Συμβουλίου 2002/837/Ευρατόμ(9) και 2002/838/Eυρατόμ(10) (εφεξής "έκτα προγράμματα-πλαίσια ΕΚ και Ευρατόμ"),ΕΚΤΙΜΩΝΤΑΣ ότι, υπό την επιφύλαξη των διατάξεων των συνθηκών για την ίδρυση των Κοινοτήτων, η παρούσα συμφωνία και οιεσδήποτε δραστηριότητες αναλαμβάνονται δυνάμει αυτής δεν επηρεάζουν επουδενί το δικαίωμα των κρατών μελών να αναλαμβάνουν διμερείς δραστηριότητες με την Ελβετία στους τομείς της επιστήμης, της τεχνολογίας, της έρευνας και της ανάπτυξης, και να συνάπτουν, ενδεχομένως, σχετικές συμφωνίες,ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:Άρθρο 1Αντικείμενο1. Η


text: μορφή και οι όροι της συμμετοχής της Ελβετίας στην εφαρμογή του συνόλου των έκτων προγραμμάτων-πλαισίων ΕΚ και Ευρατόμ καθορίζονται στην παρούσα συμφωνία, υπό την επιφύλαξη των όρων της συμφωνίας επί της πυρηνικής σύντηξης. Οι εγκατεστημένες στην Ελβετία νομικές οντότητες δύνανται να συμμετέχουν σε όλα τα ειδικά προγράμματα των έκτων προγραμμάτων-πλαισίων ΕΚ και Ευρατόμ.2. Ελβετικές νομικές οντότητες δύναται να συμμετέχουν στις δραστηριότητες του Κοινού Κέντρου Ερευνών των Κοινοτήτων, εφόσον η συμμετοχή αυτή δεν καλύπτεται από την παράγραφο 1.3. Οι εγκατεστημένες στις Κοινότητες νομικές οντότητες, συμπεριλαμβανομένου του Κοινού Κέντρου Ερευνών, δύνανται να συμμετέχουν σε ελβετικά ερευνητικά προγράμματα ή/και έργα που διεξάγονται σε θεματικά πεδία ισοδύναμα με εκείνα των προγραμμάτων των έκτων προγραμμάτων-πλαισίων ΕΚ και Ευρατόμ.4. Για τους σκοπούς της παρούσας συμφωνίας, ως νομική οντότητα νοείται κάθε φυσικό πρόσωπο ή νομικό πρόσωπο το οποίο έχει συσταθεί σύμφωνα με το εθνικό δίκαιο του τόπου εγκατάστασής του ή σύμφωνα με το κοινοτικό δίκαιο, διαθέτει νομική προσωπικότητα και έχει την ικανότητα, ιδίω ονόματι, να είναι υποκείμενο δικαιωμάτων και υποχρεώσεων οιασδήποτε φύσεως. Στις νομικές οντότητες συγκαταλέγονται, μεταξύ άλλων, τα πανεπιστήμια, οι ερευνητικοί οργανισμοί, οι βιομηχανικές επιχειρήσεις, συμπεριλαμβανομένων των μικρομεσαίων επιχειρήσεων, και τα άτομα.Άρθρο 2Μορφές και μέσα συνεργασίαςΗ συνεργασία λαμβάνει τις ακόλουθες μορφές:1. Συμμετοχή νομικών οντοτήτων εγκατεστημένων στην Ελβετία σε όλα τα ειδικά προγράμματα που έχουν θεσπισθεί βάσει των έκτων προγραμμάτων-πλαισίων ΕΚ και Ευρατόμ, σύμφωνα με τους όρους και τις προϋποθέσεις που καθορίζονται στους κανόνες συμμετοχής επιχειρήσεων, κέντρων ερευνών και πανεπιστημίων στις δραστηριότητες έρευνας, τεχνολογικής ανάπτυξης και επίδειξης της Ευρωπαϊκής Κοινότητας και στις δραστηριότητες έρευνας και εκπαίδευσης της Ευρωπαϊκής Κοινότητας Ατομικής Ενέργειας.Η Ελβετία λαμβάνεται υπόψη, παράλληλα με τα κράτη μέλη της Ευρωπαϊκής Ένωσης, για την εκτέλεση οιασδήποτε έμμεσης δράσης του έκτου προγράμματος-πλαισίου ΕΚ δυνάμει του άρθρου 169 της συνθήκης για την ίδρυση της Ευρωπαϊκής Κοινότητας, υπό την επιφύλαξη της συμμετοχής τουλάχιστον δύο κρατών μελών ή συνδεδεμένων υποψήφιων χωρών στην αυτή έμμεση δράση.2. Χρηματοδοτική συνεισφορά της Ελβετίας στους προϋπολογισμούς των προγραμμάτων που θεσπίζονται για την εφαρμογή των έκτων προγραμμάτων-πλαισίων ΕΚ και Ευρατόμ, κατά τα οριζόμενα στο άρθρο 5 παράγραφος 2.3. Συμμετοχή νομικών οντοτήτων εγκατεστημένων στις Κοινότητες σε ελβετικά ερευνητικά προγράμματα ή/και έργα που αποφασίζει το Ομοσπονδιακό Συμβούλιο και τα οποία διεξάγονται σε θεματικά πεδία ισοδύναμα με εκείνα των έκτων προγραμμάτων-πλαισίων ΕΚ και Ευρατόμ, σύμφωνα με τους όρους και τις προϋποθέσεις που καθορίζονται στις εφαρμοστέες κανονιστικές διατάξεις της Ελβετίας και με τη συγκατάθεση των εταίρων του εκάστοτε έργου και του διαχειριστικού οργάνου του αντίστοιχου ελβετικού προγράμματος. Οι εγκατεστημένες στις Κοινότητες νομικές οντότητες που συμμετέχουν σε ελβετικά ερευνητικά προγράμματα ή/και έργα, καλύπτουν τις δικές τους δαπάνες, συμπεριλαμβανομένου του ποσοστού των γενικών διαχειριστικών και διοικητικών δαπανών του έργου που τους αναλογεί.4. Πέραν της τακτικής διαβίβασης πληροφοριών και τεκμηρίωσης σχετικά με την υλοποίηση των έκτων προγραμμάτων-πλαισίων ΕΚ και Ευρατόμ και των ελβετικών προγραμμάτων ή/και έργων, η συνεργασία μεταξύ των μερών δύναται να περιλαμβάνει τις ακόλουθες μορφές και μέσα:α) τακτικές ανταλλαγές απόψεων σχετικά με τις κατευθύνσεις και τις προτεραιότητες της ερευνητικής πολιτικής και του ερευνητικού προγραμματισμού στην Ελβετία και στις Κοινότητες·β) ανταλλαγή απόψεων σχετικά με τις προοπτικές και την ανάπτυξη της συνεργασίας·γ) έγκαιρη ανταλλαγή


text: πληροφοριών σχετικά με την εκτέλεση των ερευνητικών προγραμμάτων και έργων στην Ελβετία και την Κοινότητα, καθώς και σχετικά με τα αποτελέσματα των εργασιών που αναλαμβάνονται στο πλαίσιο της παρούσας συμφωνίας·δ) κοινές συνεδριάσεις·ε) επισκέψεις και ανταλλαγές ερευνητών, μηχανικών και τεχνικών·στ) τακτικές και συνεχείς επαφές μεταξύ υπευθύνων διαχείρισης προγράμματος ή έργου στην Ελβετία και την Κοινότητα·ζ) συμμετοχή εμπειρογνωμόνων σε σεμινάρια, συμπόσια και εργαστήρια.Άρθρο 3ΑναπροσαρμογήΗ συνεργασία δύναται να αναπροσαρμόζεται και να επεκτείνεται ανά πάσα στιγμή κατόπιν αμοιβαίας συμφωνίας μεταξύ των μερών.Άρθρο 4Δικαιώματα και υποχρεώσεις διανοητικής ιδιοκτησίας1. Υπό την επιφύλαξη του παραρτήματος Α και του εφαρμοστέου δικαίου, οι εγκατεστημένες στην Ελβετία νομικές οντότητες που συμμετέχουν σε κοινοτικά ερευνητικά προγράμματα έχουν, σε ό,τι αφορά την κυριότητα, την εκμετάλλευση και τη διάδοση πληροφοριών και διανοητικής ιδιοκτησίας που είναι προϊόν της συμμετοχής αυτής, τα ίδια δικαιώματα και υποχρεώσεις με τις εγκατεστημένες στις Κοινότητες νομικές οντότητες. Η διάταξη αυτή δεν αφορά τα αποτελέσματα έργων που είχαν αρχίσει πριν από την έναρξη ισχύος της παρούσας συμφωνίας.2. Υπό την επιφύλαξη του παραρτήματος Α και του εφαρμοστέου δικαίου, οι εγκατεστημένες στις Κοινότητες νομικές οντότητες που συμμετέχουν σε ελβετικά ερευνητικά προγράμματα ή/και έργα, κατά τα οριζόμενα στο άρθρο 2 παράγραφος 3, έχουν, σε ό,τι αφορά την κυριότητα, την εκμετάλλευση και τη διάδοση πληροφοριών και διανοητικής ιδιοκτησίας που είναι προϊόν της συμμετοχής αυτής, τα ίδια δικαιώματα και υποχρεώσεις με τις εγκατεστημένες στην Ελβετία νομικές οντότητες που συμμετέχουν στο εκάστοτε πρόγραμμα ή/και έργο.Άρθρο 5Δημοσιονομικές διατάξεις1. Οι υποχρεώσεις που έχουν αναληφθεί από τις Κοινότητες πριν από την έναρξη ισχύος της παρούσας συμφωνίας -καθώς και οι πληρωμές που απορρέουν από αυτές- δεν συνεπάγονται συνεισφορά εκ μέρους της Ελβετίας. Η χρηματοδοτική συνεισφορά της Ελβετίας που απορρέει από τη συμμετοχή της στην υλοποίηση των έκτων προγραμμάτων-πλαισίων ΕΚ και Ευρατόμ, καθορίζεται κατ' αναλογία και επιπροσθέτως προς το ύψος των πιστώσεων ανάληψης υποχρεώσεων που εγγράφονται κάθε έτος στον γενικό προϋπολογισμό της Ευρωπαϊκής Ένωσης για την κάλυψη των χρηματοδοτικών υποχρεώσεων της Επιτροπής που απορρέουν από τις εργασίες που πρόκειται να εκτελεσθούν στις αναγκαίες μορφές για την υλοποίηση, τη διαχείριση και τη λειτουργία των καλυπτόμενων από την παρούσα συμφωνία προγραμμάτων και δραστηριοτήτων.2. Ο συντελεστής αναλογικότητας βάσει του οποίου προσδιορίζεται η συνεισφορά της Ελβετίας στα έκτα προγράμματα-πλαίσια ΕΚ και Ευρατόμ, πλην του προγράμματος επί της πυρηνικής σύντηξης, αντιστοιχεί στο λόγο του ακαθάριστου εγχώριου προϊόντος της Ελβετίας, σε τιμές αγοράς, προς το άθροισμα των ακαθάριστων εγχώριων προϊόντων, σε τιμές αγοράς, των κρατών μελών της Ευρωπαϊκής Ένωσης. Η συνεισφορά της Ελβετίας στο πρόγραμμα επί της πυρηνικής σύντηξης εξακολουθεί να υπολογίζεται βάσει της αντίστοιχης συμφωνίας.Ο λόγος αυτός υπολογίζεται με βάση τα πλέον πρόσφατα ετήσια στατιστικά δεδομένα της Eurostat που είναι διαθέσιμα κατά τον χρόνο δημοσίευσης του προσχεδίου προϋπολογισμού της Ευρωπαϊκής Ένωσης για το αυτό έτος.3. Οι κανόνες που διέπουν τη χρηματοδοτική συνεισφορά της Ελβετίας καθορίζονται στο παράρτημα Β.Άρθρο 6Ερευνητική επιτροπή Ελβετίας/Κοινοτήτων1. Η "Ερευνητική επιτροπή Ελβετίας/Κοινοτήτων" που έχει συσταθεί βάσει της συμφωνίας-πλαίσιο επανεξετάζει, αξιολογεί και διασφαλίζει την ορθή εφαρμογή της παρούσας συμφωνίας. Η επιτροπή αυτή επιλαμβάνεται παντός ζητήματος σχετικού με την εφαρμογή ή την ερμηνεία της παρούσας συμφωνίας.2. Η εν λόγω επιτροπή δύναται να αποφασίζει να τροποποιήσει


text: τις παραπομπές στις κοινοτικές πράξεις που αναφέρονται στο παράρτημα Γ.Άρθρο 7Συμμετοχή1. Υπό την επιφύλαξη των διατάξεων του άρθρου 4, οι εγκατεστημένες στην Ελβετία νομικές οντότητες που συμμετέχουν στα έκτα προγράμματα-πλαίσια ΕΚ και Ευρατόμ, έχουν τα ίδια συμβατικά δικαιώματα και υποχρεώσεις με τις εγκατεστημένες στις Κοινότητες νομικές οντότητες.2. Για τις εγκατεστημένες στην Ελβετία νομικές οντότητες, οι όροι και προϋποθέσεις υποβολής και αξιολόγησης προτάσεων, και ανάθεσης και σύναψης συμβάσεων βάσει των κοινοτικών προγραμμάτων είναι οι αυτοί με τους ισχύοντες για τις συμβάσεις που συνάπτονται βάσει των ίδιων προγραμμάτων με νομικές οντότητες εγκατεστημένες στις Κοινότητες.3. Κατά την επιλογή αξιολογητών ή ανεξάρτητων εμπειρογνωμόνων δυνάμει των κοινοτικών προγραμμάτων έρευνας και τεχνολογικής ανάπτυξης, λαμβάνεται υπόψη κατάλληλος αριθμός ελβετών εμπειρογνωμόνων.4. Υπό την επιφύλαξη των διατάξεων του άρθρου 1 παράγραφος 3, του άρθρου 2 παράγραφος 3 και του άρθρου 4 παράγραφος 2 και των ισχυόντων κανονιστικών διατάξεων και διαδικαστικών κανόνων, οι εγκατεστημένες στις Κοινότητες νομικές οντότητες δύνανται να συμμετέχουν σε προγράμματα ή/και έργα υπαγόμενα στα ελβετικά ερευνητικά προγράμματα που προβλέπονται στο άρθρο 2 παράγραφος 3, υπό όρους και προϋποθέσεις ισοδύναμους με εκείνους που ισχύουν για τους ελβετούς εταίρους. Οι ελβετικές αρχές δύναται να εξαρτούν τη συμμετοχή μίας ή περισσότερων εγκατεστημένων στις Κοινότητες νομικών οντοτήτων σε ένα έργο από την κοινή συμμετοχή τουλάχιστον μίας ελβετικής νομικής οντότητας.Άρθρο 8ΚινητικότηταΚάθε μέρος εξασφαλίζει, σύμφωνα με τις ισχύουσες κανονιστικές διατάξεις και συμφωνίες, την είσοδο και την παραμονή ερευνητών και -εφόσον είναι απαραίτητο για την επιτυχία της εκάστοτε δραστηριότητας- περιορισμένου αριθμού μελών του ερευνητικού προσωπικού τους που συμμετέχουν στις καλυπτόμενες από την παρούσα συμφωνία δραστηριότητες, στην Ελβετία και στις Κοινότητες.Άρθρο 9Αναθεώρηση και μελλοντική σύμπραξη1. Σε περίπτωση που οι Κοινότητες αναθεωρούν ή επεκτείνουν τα ερευνητικά τους προγράμματα, η παρούσα συμφωνία δύναται να αναθεωρείται ή να επεκτείνεται υπό όρους που συμφωνούνται από κοινού. Τα μέρη ανταλλάσσουν προηγουμένως πληροφορίες και απόψεις σχετικά με τη σκοπούμενη αναθεώρηση ή επέκταση, καθώς και σχετικά με οιοδήποτε ζήτημα έχει άμεση ή έμμεση επίδραση στη συνεργασία της Ελβετίας στα πεδία που καλύπτουν τα έκτα προγράμματα-πλαίσια ΕΚ και Ευρατόμ. Η Ελβετία ενημερώνεται για το ακριβές περιεχόμενο των αναθεωρούμενων ή επεκτεινόμενων προγραμμάτων εντός δύο εβδομάδων από τη θέσπισή τους από τις Κοινότητες. Σε παρόμοια περίπτωση αναθεώρησης ή επέκτασης των ερευνητικών προγραμμάτων, η Ελβετία δύναται να καταγγείλει την παρούσα συμφωνία, τηρώντας εξάμηνη προθεσμία προειδοποίησης. Τα μέρη κοινοποιούν της πρόθεσή τους να καταγγείλουν ή να επεκτείνουν την παρούσα συμφωνία εντός τριών μηνών από την έκδοση της απόφασης των Κοινοτήτων.2. Σε περίπτωση που οι Κοινότητες θεσπίσουν νέα πολυετή προγράμματα-πλαίσια έρευνας και τεχνολογικής ανάπτυξης, η παρούσα συμφωνία δύναται να ανανεωθεί ή να τεθεί υπό επαναδιαπραγμάτευση υπό όρους που συμφωνούν από κοινού τα μέρη. Τα μέρη ανταλλάσσουν πληροφορίες και απόψεις σχετικά με την προπαρασκευή αυτών των προγραμμάτων ή άλλων τρεχουσών ή μελλοντικών ερευνητικών δραστηριοτήτων μέσω της ερευνητικής επιτροπής Ελβετίας/Κοινοτήτων.Άρθρο 10Σχέση με άλλες διεθνείς συμφωνίεςΟι διατάξεις της παρούσας συμφωνίας εφαρμόζονται υπό την επιφύλαξη πλεονεκτημάτων προβλεπόμενων από άλλες διεθνείς συμφωνίες που δεσμεύουν ένα από τα μέρη και επιφυλάσσουν τα πλεονεκτήματα αυτά αποκλειστικά για τις νομικές οντότητες τις εγκατεστημένες στην επικράτεια του συγκεκριμένου μέρους.Άρθρο 11Εδαφική εφαρμογήΗ παρούσα συμφωνία εφαρμόζεται, αφενός, στα εδάφη


text: στα οποία εφαρμόζονται οι συνθήκες για την ίδρυση των Κοινοτήτων υπό τους όρους που καθορίζονται στις συνθήκες αυτές και, αφετέρου, στο έδαφος της Ελβετίας.Άρθρο 12ΠαραρτήματαΤα παραρτήματα Α, Β και Γ αποτελούν αναπόσπαστο μέρος της παρούσας συμφωνίας.Άρθρο 13Τροποποίηση και καταγγελία1. Η παρούσα συμφωνία συνάπτεται για το χρονικό διάστημα ισχύος των έκτων προγραμμάτων-πλαισίων ΕΚ και Ευρατόμ.2. Η παρούσα συμφωνία δύναται να τροποποιηθεί μόνον εγγράφως και κοινή συναινέσει των μερών. Για την έναρξη ισχύος των τροποποιήσεων, ακολουθείται η ίδια διαδικασία με εκείνη που εφαρμόζεται για την παρούσα συμφωνία.3. Οιοδήποτε εκ των μερών δύναται να προβεί σε καταγγελία της παρούσας συμφωνίας ανά πάσα στιγμή, τηρώντας εξάμηνη προθεσμία προειδοποίησης.4. Τα έργα και οι δραστηριότητες που βρίσκονται σε εξέλιξη κατά τον χρόνο καταγγελίας ή/και λήξη της παρούσας συμφωνίας, συνεχίζονται έως ότου ολοκληρωθούν σύμφωνα με τους όρους που καθορίζονται στην παρούσα συμφωνία. Τα μέρη διευθετούν κοινή συναινέσει οιεσδήποτε άλλες συνέπειες της καταγγελίας.Άρθρο 14Έναρξη ισχύος και προσωρινή εφαρμογή1. Η παρούσα συμφωνία κυρώνεται ή συνομολογείται από τα μέρη σύμφωνα με τους αντίστοιχους κανόνες τους. Η παρούσα συμφωνία αρχίζει να ισχύει την ημερομηνία της τελευταίας από τις κοινοποιήσεις για την ολοκλήρωση των αναγκαίων προς τούτο διαδικασιών, και παράγει αποτελέσματα από την 1η Ιανουαρίου 2004.2. Σε περίπτωση που οι διαδικασίες κύρωσης ή συνομολόγησης της υπογεγραμμένης συμφωνίας δεν ολοκληρωθούν εντός του 2003, τα μέρη εφαρμόζουν την παρούσα συμφωνία προσωρινά, από την 1η Ιανουαρίου 2004 και έως την έναρξη ισχύος της.Σε περίπτωση που ένα από τα μέρη ενημερώσει το άλλο ότι δεν προτίθεται να συνομολογήσει τη συμφωνία, συμφωνούνται τα ακόλουθα:- οι Κοινότητες επιστρέφουν στην Ελβετία τη συνεισφορά της στον γενικό προϋπολογισμό της Ευρωπαϊκής Ένωσης, κατά τα προβλεπόμενα στο άρθρο 2 παράγραφος 2,- εντούτοις, από την προαναφερόμενη επιστροφή παρακρατούνται τα κεφάλαια που έχουν δεσμεύσει οι Κοινότητες σε σχέση με τη συμμετοχή εγκατεστημένων στην Ελβετία νομικών οντοτήτων σε έμμεσες δράσεις, συμπεριλαμβανομένων των επιστροφών που προβλέπονται στο άρθρο 2 παράγραφος 1,- τα έργα και οι δραστηριότητες που έχουν αρχίσει κατά τη διάρκεια αυτής της προσωρινής εφαρμογής και βρίσκονται σε εξέλιξη κατά τον χρόνο της προαναφερόμενης κοινοποίησης, συνεχίζονται έως ότου ολοκληρωθούν σύμφωνα με τους όρους που καθορίζονται στην παρούσα συμφωνία.Η παρούσα συμφωνία συντάσσεται εις διπλούν στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα, όλα δε τα κείμενα είναι εξίσου αυθεντικά.Hecho en Bruselas, el dieciséis de enero de dos mil cuatro./Udfærdiget i Bruxelles den sekstende januar to tusind og fire./Geschehen zu Brüssel am sechzehnten Januar zweitausendundvier./Έγινε στις Βρυξέλλες, στις δεκαέξι Ιανουαρίου δύο χιλιάδες τέσσερα./Done at Brussels on the sixteenth day of January in the year two thousand and four./Fait à Bruxelles, le seize janvier deux mille quatre./Fatto a Bruxelles, addì sedici gennaio duemilaquattro./Gedaan te Brussel, de zestiende januari tweeduizendvier./Feito em Bruxelas, em dezasseis de Janeiro de dois mil e quatro./Tehty Brysselissä kuudentenatoista päivänä tammikuuta vuonna kakstituhattaneljä./Som skedde i Bryssel den sextonde januari tjugohundrafyra.Por la Comunidad Europea/For Det Europæiske Fællesskab/Für die Europäische Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/För Europeiska gemenskapen>PIC FILE= "L_2004032EL.002701.TIF">Por la Comunidad Europea de la Energía Atómica/For


text: Det Europæiske Atomenergifællesskab/Für die Europäische Atomgemeinschaft/Για την Ευρωπαϊκή Κοινότητα Ατομικής Ενέργειας/For the European Atomic Energy Community/Pour la Communauté européenne de l'énergie atomique/Per la Comunità europea dell'energia atomica/Voor de Europese Gemeenschap voor Atoomenergie/Pela Comunidade Europeia da Energia Atómica/Euroopan atomienergiayhteisön puolesta/För Europeiska atomenergigemenskapen>PIC FILE= "L_2004032EL.002702.TIF">Für die Schweizerische Eidgenossenschaft/Pour la Confédération suisse/Per la Confederazione svizzera>PIC FILE= "L_2004032EL.002801.TIF">(1) ΕΕ L 114 της 30.4.2002, σ. 468.(2) ΕΕ L 232 της 29.8.2002, σ. 1.(3) ΕΕ L 355 της 30.12.2002, σ. 23.(4) ΕΕ L 294 της 29.10.2002, σ. 1.(5) ΕΕ L 294 της 29.10.2002, σ. 44.(6) ΕΕ L 294 της 29.10.2002, σ. 60.(7) ΕΕ L 232 της 29.8.2002, σ. 34.(8) ΕΕ L 355 της 30.12.2002, σ. 35.(9) ΕΕ L 294 της 29.10.2002, σ. 74.(10) ΕΕ L 294 της 29.10.2002, σ. 86.ΠΑΡΑΡΤΗΜΑ ΑΑΡΧΕΣ ΕΠΙΜΕΡΙΣΜΟΥ ΤΩΝ ΔΙΚΑΙΩΜΑΤΩΝ ΔΙΑΝΟΗΤΙΚΗΣ ΙΔΙΟΚΤΗΣΙΑΣI. ΠΕΔΙΟ ΕΦΑΡΜΟΓΗΣΓια τους σκοπούς της παρούσας συμφωνίας, ο όρος "διανοητική ιδιoκτησία" έχει την έννοια πoυ oρίζεται στo άρθρo 2 της σύμβασης της Στoκχόλμης, της 14ης Ioυλίoυ 1967, για την ίδρυση τoυ Παγκόσμιoυ Οργαvισμού Διανοητικής Iδιoκτησίας.Για τους σκοπούς της παρούσας συμφωνίας, ως "γνώσεις" νοούνται τα αποτελέσματα, συμπεριλαμβανομένων των πληροφοριών, ανεξαρτήτως εάν δύνανται ή όχι να τύχουν προστασίας, καθώς και τα δικαιώματα πνευματικής ιδιοκτησίας ή τα δικαιώματα που αντλούνται από τα αποτελέσματα αυτά βάσει διπλωμάτων ευρεσιτεχνίας, καταχωρισμένων σχεδίων και υποδειγμάτων, δικαιωμάτων επί φυτικής ποικιλίας, συμπληρωματικών πιστοποιητικών ή άλλων συναφών μορφών προστασίας, ή βάσει αιτήσεων για τη χορήγησή τους.II. ΔΙΚΑΙΩΜΑΤΑ ΔΙΑΝΟΗΤΙΚΗΣ ΙΔΙΟΚΤΗΣΙΑΣ ΤΩΝ ΝΟΜΙΚΩΝ ΟΝΤΟΤΗΤΩΝ ΤΩΝ ΜΕΡΩΝ1. Κάθε μέρος εξασφαλίζει ότι τα δικαιώματα διανοητικής ιδιοκτησίας των νομικών οντοτήτων του άλλου μέρους που συμμετέχουν σε δραστηριότητες διεξαγόμενες βάσει της παρούσας συμφωνίας και τα αντίστοιχα δικαιώματα και υποχρεώσεις που απορρέουν από αυτή την συμμετοχή, τυγχάνουν μεταχείρισης συμβατής με τις σχετικές διεθνείς συμβάσεις, που εφαρμόζονται στα μέρη, κυρίως της συμφωνίας TRIPS (συμφωνία για τα δικαιώματα επί των προϊόντων της διανοίας στον τομέα του εμπορίου, την οποία διαχειρίζεται ο Παγκόσμιος Οργανισμός Εμπορίου), της σύμβασης της Βέρνης (πράξη των Παρισίων του 1971) και της σύμβασης των Παρισίων (πράξη της Στοκχόλμης του 1967).2. Τα δικαιώματα και οι υποχρεώσεις διανοητικής ιδιοκτησίας των εγκατεστημένων στην Ελβετία νομικών οντοτήτων που συμμετέχουν σε έμμεσες δράσεις των έκτων προγραμμάτων-πλαισίων ΕΚ και Ευρατόμ υπόκεινται στους όρους που καθορίζονται στον κανονισμό (ΕΚ) αριθ. 2321/2002, στον κανονισμό (Ευρατόμ) αριθ. 2322/2002 του Συμβουλίου και στη σύμβαση που έχει συναφθεί με την Ευρωπαϊκή Κοινότητα, σύμφωνα με το σημείο 1.Σε περίπτωση συμμετοχής της Ελβετίας σε έμμεσες δράσεις του έκτου προγράμματος-πλαισίου ΕΚ, οι οποίες υλοποιούνται δυνάμει του άρθρου 169 της συνθήκης για την ίδρυση της Ευρωπαϊκής Κοινότητας, η Ελβετία έχει τα ίδια δικαιώματα και υποχρεώσεις διανοητικής ιδιοκτησίας με τα συμμετέχοντα κράτη μέλη, όπως αυτά καθορίζονται στη σχετική απόφαση του Ευρωπαϊκού Κοινοβουλίου και του Συμβουλίου και στη σύμβαση που έχει συναφθεί με την Ευρωπαϊκή Κοινότητα, σύμφωνα με το σημείο 1.3. Οι νομικές οντότητες οι εγκατεστημένες σε κράτος μέλος της Ευρωπαϊκής Ένωσης που συμμετέχουν σε ελβετικά ερευνητικά προγράμματα ή/και έργα, έχουν τα αυτά δικαιώματα και υποχρεώσεις διανοητικής ιδιοκτησίας, με τις εγκατεστημένες στην Ελβετία νομικές οντότητες που συμμετέχουν στα ίδια ερευνητικά προγράμματα ή έργα, σύμφωνα με το σημείο 1.III. ΔΙΚΑΙΩΜΑΤΑ ΔΙΑΝΟΗΤΙΚΗΣ ΙΔΙΟΚΤΗΣΙΑΣ ΤΩΝ ΜΕΡΩΝ1.


text: Εκτός αν άλλως συμφωνηθεί μεταξύ των μερών, στις γνώσεις που παράγουν τα μέρη κατά την εκτέλεση δραστηριοτήτων που έχουν αναληφθεί σύμφωνα με το άρθρο 2 παράγραφος 4 της παρούσας συμφωνίας, έχουν εφαρμογή οι ακόλουθοι κανόνες:α) το μέρος που παράγει τις γνώσεις έχει την κυριότητά τους. Σε περίπτωση που δεν είναι δυνατό να προσδιορισθεί η σχετική συνεισφορά του μέρους, οι γνώσεις αυτές ανήκουν στα μέρη από κοινού·β) το μέρος που έχει την κυριότητα των γνώσεων χορηγεί στο άλλο μέρος δικαιώματα πρόσβασης στις γνώσεις για τους σκοπούς των δραστηριοτήτων που προβλέπονται στο άρθρο 2 παράγραφος 4 της παρούσας συμφωνίας. Τα δικαιώματα πρόσβασης στις γνώσεις χορηγούνται ατελώς.2. Εκτός αν άλλως συμφωνηθεί μεταξύ των μερών, στις επιστημονικές συγγραφικές εργασίες των μερών έχουν εφαρμογή οι ακόλουθοι κανόνες:α) σε περίπτωση δημοσίευσης από ένα μέρος δεδομένων, πληροφοριών και επιστημονικών ή τεχνικών αποτελεσμάτων σε περιοδικά, άρθρα, εκθέσεις, βιβλία, συμπεριλαμβανομένων των βιντεοεγγραφών και του λογισμικού υπολογιστών, τα οποία είναι προϊόντα δραστηριοτήτων που έχουν διεξαχθεί δυνάμει της παρούσας συμφωνίας, παραχωρείται ατελώς στο άλλο μέρος παγκόσμια, μη αποκλειστική και αμετάκλητη άδεια μετάφρασης, προσαρμογής, μετάδοσης και δημόσιας διανομής των εν λόγω εργασιών·β) όλα τα αντίτυπα των προστατευόμενων με δικαιώματα πνευματικής ιδιοκτησίας δεδομένων και πληροφοριών, τα οποία έχουν παραχθεί και προορίζονται για δημόσια διανομή δυνάμει της παρούσας ενότητας, φέρουν τα ονόματα του ή των δημιουργών, υπό την επιφύλαξη ρητής άρνησης του δημιουργού να κατονομασθεί. Τα αντίτυπα φέρουν επίσης ευδιάκριτη μνεία της συμβολής των μερών στο πλαίσιο της συνεργασίας τους.3. Εκτός αν άλλως συμφωνηθεί μεταξύ των μερών, στις ακοινολόγητες πληροφορίες των μερών έχουν εφαρμογή οι ακόλουθοι κανόνες:α) κατά την υποβολή στο άλλο μέρος πληροφοριών σχετικών με τις δραστηριότητες που διεξάγονται κατ' εφαρμογή της παρούσας συμφωνίας, κάθε μέρος επισημαίνει τις πληροφορίες που επιθυμεί να παραμείνουν ακοινολόγητες·β) το μέρος παραλήπτης δύναται, με ιδία ευθύνη, να γνωστοποιεί ακοινολόγητες πληροφορίες σε οργανισμούς ή άτομα, υπό τη δικαιοδοσία του, για τους ιδιαίτερους σκοπούς της εφαρμογής της παρούσας συμφωνίας·γ) με την προγενέστερη έγγραφη συγκατάθεση του μέρους που παρέχει ακοινολόγητες πληροφορίες, το μέρος παραλήπτης δύναται να διαδίδει τις συγκεκριμένες πληροφορίες ευρύτερα απ' όσο κατά τα άλλα προβλέπεται στο στοιχείο β). Τα μέρη συvεργάζovται για τoν καθoρισμό τωv διαδικασιώv αίτησης και λήψης της εν λόγω έγγραφης συγκατάθεσης εκ των προτέρων, για ευρύτερη διάδοση, και κάθε μέρoς χορηγεί την έγκριση αυτή στo βαθμό που το επιτρέπουν η εσωτερική του πολιτική και οι οικείες νομοθετικές και κανονιστικές του διατάξεις·δ) οι μη τεκμηριακές ακοινολόγητες ή άλλες εμπιστευτικές πληροφορίες οι οποίες παρέχονται στο πλαίσιο σεμιναρίων ή άλλων συνεδριάσεων μεταξύ εκπροσώπων των μερών που διεξάγονται βάσει της παρούσας συμφωνίας, καθώς και οι πληροφορίες που προκύπτουν από την απόσπαση προσωπικού, τη χρήση εγκαταστάσεων ή την εκτέλεση έμμεσων δράσεων, παραμένουν εμπιστευτικές εφόσον οι παραλήπτες αυτών των ακοινολόγητων ή άλλων εμπιστευτικών ή προνομιακών πληροφοριών λαμβάνουν γνώση του εμπιστευτικού χαρακτήρα των πληροφοριών πριν από τη γνωστοποίησή τους, σύμφωνα με το στοιχείο α)·ε) κάθε μέρoς διασφαλίζει ότι oι ακοινολόγητες πληρoφoρίες των οποίων λαμβάνει γνώση σύμφωνα με τα στοιχεία α) και δ), προστατεύονται κατά τα προβλεπόμενα στην παρούσα συμφωνία. Εάν ένα από τα μέρη διαπιστώνει ότι αδυνατεί ή αναμένεται ότι θα είναι αδύνατο


text: να τηρήσει τις διατάξεις περί μη διάδοσης των στοιχείων α) και δ), ενημερώνει αμέσως τo άλλο μέρος. Τα μέρη εν συνεχεία διαβουλεύονται ώστε να καθορίσουν την ενδεδειγμένη πορεία δράσης.ΠΑΡΑΡΤΗΜΑ ΒΔΗΜΟΣΙΟΝΟΜΙΚΟΙ ΚΑΝΟΝΕΣ ΠΟΥ ΔΙΕΠΟΥΝ ΤΗΝ ΑΝΑΦΕΡΟΜΕΝΗ ΣΤΟ ΑΡΘΡΟ 5 ΤΗΣ ΠΑΡΟΥΣΑΣ ΣΥΜΦΩΝΙΑΣ ΣΥΝΕΙΣΦΟΡΑ ΤΗΣ ΕΛΒΕΤΙΑΣI. ΠΡΟΣΔΙΟΡΙΣΜΟΣ ΤΗΣ ΧΡΗΜΑΤΟΔΟΤΙΚΗΣ ΣΥΜΜΕΤΟΧΗΣ1. Το συντομότερο δυνατόν, και το αργότερο έως την 1η Σεπτεμβρίου κάθε έτους, η Επιτροπή γνωστοποιεί στην Ελβετία, μαζί με σχετική τεκμηρίωση, τα ακόλουθα:α) το ύψος των πιστώσεων ανάληψης υποχρεώσεων που αντιστοιχούν στα δύο προγράμματα-πλαίσια, σύμφωνα με την κατάσταση δαπανών του προσχεδίου προϋπολογισμού της Ευρωπαϊκής Ένωσης·β) το κατ' εκτίμηση ύψος της συνεισφοράς που αντιστοιχεί στη συμμετοχή της Ελβετίας στα δύο προγράμματα-πλαίσια, όπως προκύπτει από το προσχέδιο προϋπολογισμού.Παρ' όλα αυτά, προς διευκόλυνση των εσωτερικών δημοσιονομικών διαδικασιών, οι υπηρεσίες της Επιτροπής παρέχουν σχετικά ενδεικτικά στοιχεία, το αργότερο στις 30 Μαΐου κάθε έτους.2. Αμέσως μετά την οριστική έγκριση του γενικού προϋπολογισμού, η Επιτροπή γνωστοποιεί στην Ελβετία τα ανωτέρω ποσά σύμφωνα με την κατάσταση δαπανών, που αντιστοιχούν στη συμμετοχή της Ελβετίας.II. ΔΙΑΔΙΚΑΣΙΕΣ ΠΛΗΡΩΜΗΣ1. Το αργότερο στις 15 Ιουνίου και στις 15 Νοεμβρίου κάθε οικονομικού έτους, η Επιτροπή απευθύνει στην Ελβετία πρόσκληση προς καταβολή ποσών που αντιστοιχούν στη χρηματοδοτική της συνεισφορά βάσει της παρούσας συμφωνίας. Οι προσκλήσεις προς καταβολή ποσών προβλέπουν, αντιστοίχως, την καταβολή εκ μέρους της Ελβετίας:- των έξι δωδεκάτων της συνεισφοράς της, το αργότερο στις 20 Ιουλίου και- και των έξι δωδεκάτων της συνεισφοράς της, το αργότερο στις 15 Δεκεμβρίου.Εντούτοις, κατά το τελευταίο έτος των δύο προγραμμάτων-πλαισίων, ολόκληρο το ποσό της συνεισφοράς της Ελβετίας καταβάλλεται το αργότερο στις 20 Ιουλίου.2. Η συνεισφορά της Ελβετίας εκφράζεται και καταβάλλεται σε ευρώ.3. Η Ελβετία καταβάλλει τη συνεισφορά της δυνάμει της παρούσας συμφωνίας με βάση το χρονοδιάγραμμα της παραγράφου 1. Τυχόν καθυστέρηση καταβολής συνεπάγεται πληρωμή τόκων, που υπολογίζονται με το μηνιαίο διατραπεζικό επιτόκιο συναλλαγών σε ευρώ (EURIBOR) που δημοσιεύεται στη σελίδα 248 του "Telerate". Το επιτόκιο αυτό προσαυξάνεται κατά 1,5 % για κάθε μήνα καθυστέρησης. Το προσαυξημένο επιτόκιο ισχύει για ολόκληρη την περίοδο καθυστέρησης. Εντούτοις, οι τόκοι οφείλονται μόνον εάν η συνεισφορά καταβάλλεται περισσότερο από τις τριάντα ημέρες μετά τις προγραμματισμένες ημερομηνίες πληρωμής που προβλέπονται στο σημείο 1.2. Τα οδοιπορικά με τα οποία επιβαρύνονται οι αντιπρόσωποι και οι εμπειρογνώμονες της Ελβετίας στα πλαίσια της συμμετοχής τους στις εργασίες των ερευνητικών επιτροπών καθώς και σε εργασίες σχετικές με την εκτέλεση των δύο προγραμμάτων-πλαισίων, επιστρέφονται από την Επιτροπή, επί της αυτής βάσεως και σύμφωνα με τις διαδικασίες που ισχύουν επί του παρόντος για τους αντιπροσώπους και τους εμπειρογνώμονες των κρατών μελών των Κοινοτήτων.III. ΕΚΤΕΛΕΣΤΙΚΟΙ ΟΡΟΙ1. Η χρηματοδοτική συνεισφορά της Ελβετίας στα δύο προγράμματα-πλαίσια σύμφωνα με το άρθρο 5 της παρούσας συμφωνίας, παραμένει κανονικά αμετάβλητη για το εκάστοτε οικονομικό έτος.2. Κατά το κλείσιμο των λογαριασμών κάθε οικονομικού έτους (n) και στο πλαίσιο της κατάρτισης του λογαριασμού εσόδων και εξόδων, η Επιτροπή προχωρεί σε τακτοποίηση των λογαριασμών όσον αφορά τη συμμετοχή της Ελβετίας, λαμβάνοντας υπόψη τυχόν αλλαγές που επήλθαν, είτε με μεταβιβάσεις, διαγραφές και μεταφορές υπολοίπων είτε με συμπληρωματικούς και διορθωτικούς προϋπολογισμούς, κατά τη διάρκεια του οικονομικού έτους. Η τακτοποίηση αυτή γίνεται με την


text: πρώτη καταβολή για το έτος (n + 1). Η οριστική, ωστόσο, τακτοποίηση γίνεται το αργότερο τον Ιούλιο του τέταρτου έτους μετά τη λήξη των δύο προγραμμάτων-πλαισίων.Οι πληρωμένες της Ελβετίας πιστώνονται στα προγράμματα των Ευρωπαϊκών Κοινοτήτων ως έσοδα του προϋπολογισμού καταχωριζόμενα στο κατάλληλο δημοσιονομικό κονδύλιο της κατάστασης εσόδων του γενικού προϋπολογισμού της Ευρωπαϊκής Ένωσης.IV. EΝΗΜΕΡΩΣΗ1. Το αργότερο στις 31 Μαΐου κάθε οικονομικού έτους (n + 1), καταρτίζεται και διαβιβάζεται στην Ελβετία, προς ενημέρωση, η κατάσταση πιστώσεων για τα δύο προγράμματα-πλαίσια που αφορά το προηγούμενο οικονομικό έτος (n), σύμφωνα με τη μορφή του λογαριασμού εσόδων και εξόδων της Επιτροπής.2. Η Επιτροπή γνωστοποιεί στην Ελβετία όλα τα άλλα γενικά δημοσιονομικά στοιχεία σχετικά με την υλοποίηση των δύο προγραμμάτων-πλαισίων, τα οποία τίθενται στη διάθεση των συνδεδεμένων κρατών.ΠΑΡΑΡΤΗΜΑ ΓΟΙΚΟΝΟΜΙΚΟΣ ΕΛΕΓΧΟΣ ΤΩΝ ΕΛΒΕΤΩΝ ΣΥΜΜΕΤΕΧΟΝΤΩΝ ΣΤΑ ΚΟΙΝΟΤΙΚΑ ΠΡΟΓΡΑΜΜΑΤΑ ΠΟΥ ΚΑΛΥΠΤΕΙ Η ΠΑΡΟΥΣΑ ΣΥΜΦΩΝΙΑI. ΑΠΕΥΘΕΙΑΣ ΕΠΙΚΟΙΝΩΝΙΑΗ Επιτροπή επικοινωνεί απευθείας με τους εγκατεστημένους στην Ελβετία συμμετέχοντες στα έκτα προγράμματα-πλαίσια ΕΚ και Ευρατόμ και με τους υπεργολάβους αυτών. Τα πρόσωπα αυτά δύνανται να υποβάλλουν απευθείας στην Επιτροπή όλες τις σχετικές πληροφορίες και τη σχετική τεκμηρίωση που υποχρεούνται να υποβάλλουν βάσει των νομοθετικών πράξεων στις οποίες αναφέρεται η παρούσα συμφωνία και βάσει των συμβάσεων που έχουν συναφθεί κατ'εφαρμογή αυτών.II. ΕΛΕΓΧΟΙ1. Σύμφωνα τον κανονισμό (ΕΚ, Ευρατόμ) αριθ. 1605/2002 του Συμβουλίου(1) και τον κανονισμό (ΕΚ, Ευρατόμ) αριθ. 2342/2002 της Επιτροπής(2) και σύμφωνα με τους άλλους κανόνες τους οποίους αναφέρει η παρούσα συμφωνία, στις συμβάσεις που συνάπτονται με συμμετέχοντες στο πρόγραμμα, οι οποίοι είναι εγκατεστημένοι στην Ελβετία, δύναται να προβλέπεται η δυνατότητα υποβολής, ανά πάσα στιγμή, των συγκεκριμένων συμμετεχόντων και των υπεργολάβων τους σε επιστημονικούς, λογιστικούς, τεχνολογικούς ή άλλους ελέγχους διεξαγόμενους από υπαλλήλους της Επιτροπής ή από άλλα πρόσωπα εξουσιοδοτημένα από την Επιτροπή.2. Οι υπάλληλοι της Επιτροπής και τα εξουσιοδοτημένα από την Επιτροπή πρόσωπα έχουν δικαίωμα πρόσβασης στους χώρους, τις εργασίες, τα έγγραφα και σε όλες τις πληροφορίες, συμπεριλαμβανομένων των πληροφοριών σε ηλεκτρονική μορφή, που απαιτούνται για την ορθή διενέργεια αυτών των ελέγχων. Αυτό το δικαίωμα πρόσβασης προβλέπεται ρητά στις συμβάσεις που συνάπτονται κατ' εφαρμογή των νομοθετικών πράξεων στις οποίες παραπέμπει η παρούσα συμφωνία.3. Το Ευρωπαϊκό Ελεγκτικό Συνέδριο έχει τα ίδια δικαιώματα με την Επιτροπή.4. Οι έλεγχοι δύνανται να διεξάγονται μετά τη λήξη ισχύος των έκτων προγραμμάτων-πλαισίων ΕΚ και Ευρατόμ ή της παρούσας συμφωνίας, σύμφωνα με τους όρους των εν λόγω συμβάσεων.5. Η Ομοσπονδιακή Υπηρεσία Οικονομικού Ελέγχου της Ελβετίας ενημερώνεται εκ των προτέρων σχετικά με τους ελέγχους που πρόκειται να διεξαχθούν στο έδαφος της Ελβετίας. Η κοινοποίηση αυτή δεν αποτελεί νομική προϋπόθεση για τη διενέργεια των ελέγχων αυτών.III. ΕΠΙΤΟΠΙΟΙ ΕΛΕΓΧΟΙ1. Στο πλαίσιο της παρούσας συμφωνίας, η Επιτροπή (OLAF) εξουσιοδοτείται να διενεργεί επιτόπιους ελέγχους και επιθεωρήσεις στο έδαφος της Ελβετίας, σύμφωνα με τους όρους και τις προϋποθέσεις που καθορίζονται στον κανονισμό (ΕΚ, Ευρατόμ) αριθ. 2185/96 του Συμβουλίου(3).2. Οι επιτόπιοι έλεγχοι και επιθεωρήσεις προετοιμάζονται και διενεργούνται από την Επιτροπή σε στενή συνεργασία με την Ομοσπονδιακή Υπηρεσία Οικονομικού Ελέγχου της Ελβετίας ή με άλλες αρμόδιες ελβετικές αρχές που ορίζει η Ομοσπονδιακή Υπηρεσία Οικονομικού Ελέγχου της Ελβετίας, στις οποίες κοινοποιείται εγκαίρως το αντικείμενο, ο σκοπός και η νομική


text: βάση των ελέγχων και επιθεωρήσεων, ούτως ώστε να μπορούν να παρέχουν κάθε αναγκαία βοήθεια. Για τον σκοπό αυτό, οι υπάλληλοι των αρμόδιων ελβετικών αρχών δύνανται να συμμετέχουν στους επιτόπιους ελέγχους και επιθεωρήσεις.3. Εάν οι αρμόδιες ελβετικές αρχές το επιθυμούν, οι επιτόπιοι έλεγχοι και επιθεωρήσεις διενεργούνται από κοινού από την Επιτροπή και από τις ίδιες.4. Σε περίπτωση που οι συμμετέχοντες στα έκτα προγράμματα-πλαίσια ΕΚ και Ευρατόμ αντιταχθούν σε επιτόπιο έλεγχο ή επιθεώρηση, οι ελβετικές αρχές παρέχουν στους ελεγκτές της Επιτροπής, σύμφωνα με τους εθνικούς κανόνες, τη βοήθεια που απαιτείται για την εκπλήρωση της αποστολής τους όσον αφορά τον επιτόπιο έλεγχο και την επιθεώρηση.5. Η Επιτροπή ανακοινώνει, το ταχύτερο δυνατόν, στην Ομοσπονδιακή Υπηρεσία Οικονομικού Ελέγχου της Ελβετίας, τα γεγονότα ή τις υπόνοιες που περιήλθαν εις γνώση της κατά τη διεξαγωγή του επιτόπιου ελέγχου ή επιθεώρησης και έχουν σχέση με παρατυπία. Σε κάθε περίπτωση, η Επιτροπή υποχρεούται να ενημερώνει την προαναφερόμενη αρχή για τα αποτελέσματα αυτών των ελέγχων και επιθεωρήσεων.IV. ΕΝΗΜΕΡΩΣΗ ΚΑΙ ΔΙΑΒΟΥΛΕΥΣΕΙΣ1. Για τους σκοπούς της ορθής εφαρμογής του παρόντος παραρτήματος, οι αρμόδιες ελβετικές και κοινοτικές αρχές προβαίνουν τακτικά σε ανταλλαγή πληροφοριών και, κατ' αίτηση εκάστου των μερών, διεξάγουν διαβούλευση.2. Οι αρμόδιες ελβετικές αρχές ενημερώνουν αμελλητί την Επιτροπή σχετικά με οιοδήποτε στοιχείο ή υποψία που έχει περιέλθει εις γνώση τους, σχετικά με παρατυπία κατά τη σύναψη και την εκτέλεση των συμβάσεων που συνομολογούνται κατ' εφαρμογή των νομοθετικών πράξεων στις οποίες αναφέρεται η παρούσα συμφωνία.V. ΕΜΠΙΣΤΕΥΤΙΚΟΤΗΤΑΟι πληροφορίες που παρέχονται ή λαμβάνονται δυνάμει του παρόντος παραρτήματος, καθ' οιονδήποτε τρόπο, καλύπτονται από το επαγγελματικό απόρρητο και προστατεύονται όπως και οι ανάλογες πληροφορίες δυνάμει του ελβετικού δικαίου και των σχετικών διατάξεων που έχουν εφαρμογή στα κοινοτικά όργανα. Οι πληροφορίες αυτές δεν δύνανται να γνωστοποιούνται σε πρόσωπα άλλα από εκείνα τα οποία, λόγω των καθηκόντων τους, στα όργανα των Κοινοτήτων, στα κράτη μέλη ή στην Ελβετία, πρέπει να τις γνωρίζουν, ούτε να χρησιμοποιούνται για άλλο σκοπό πλην της εξασφάλισης αποτελεσματικής προστασίας των οικονομικών συμφερόντων των μερών.VI. ΔΙΟΙΚΗΤΙΚΑ ΜΕΤΡΑ ΚΑΙ ΚΥΡΩΣΕΙΣΥπό την επιφύλαξη της εφαρμογής του ελβετικού ποινικού δικαίου, η Επιτροπή δύναται να επιβάλλει διοικητικά μέτρα και κυρώσεις σύμφωνα με τους κανονισμούς (ΕΚ, Ευρατόμ) αριθ. 1605/2002 και (ΕΚ, Ευρατόμ) αριθ. 2342/2002, καθώς και σύμφωνα με τον κανονισμό (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων(4).VII. ΑΝΑΚΤΗΣΗ ΚΑΙ ΕΚΤΕΛΕΣΗΟι αποφάσεις της Επιτροπής που έχουν ληφθεί δυνάμει του έκτου προγράμματος-πλαισίου ΕΚ και εμπίπτουν στο πεδίο εφαρμογής της παρούσας συμφωνίας, οι οποίες επιβάλλουν χρηματική υποχρέωση εις βάρος προσώπων άλλων πλην των κρατών, είναι εκτελεστές στην Ελβετία. Ο εκτελεστήριος τύπος περιάπτεται, χωρίς άλλο έλεγχο εκτός από τον έλεγχο της γνησιότητας του τίτλου, από την αρχή που ορίζει η ελβετική κυβέρνηση για τον σκοπό αυτόν και την οποία γνωστοποιεί στην Επιτροπή. Η εκτέλεση πραγματοποιείται σύμφωνα με τους διαδικαστικούς κανόνες της Ελβετίας. Η νομιμότητα του εκτελεστήριου τίτλου υπόκειται στον έλεγχο του Δικαστηρίου των Ευρωπαϊκών Κοινοτήτων.Οι αποφάσεις που λαμβάνει το Δικαστήριο των Ευρωπαϊκών Κοινοτήτων δυνάμει ρήτρας διαιτησίας που περιέχεται σε σύμβαση συναφθείσα βάσει των έκτων προγραμμάτων-πλαισίων ΕΚ και Ευρατόμ, είναι εκτελεστές υπό τους


text:
 16.11.2017
 EL
 Επίσημη Εφημερίδα της Ευρωπαϊκής Ένωσης
 L 300/8
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 70/2016
 της 29ης Απριλίου 2016
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2017/2020]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ») και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2015/2304 της Επιτροπής, της 10ης Δεκεμβρίου 2015, σχετικά με τη χορήγηση άδειας για το παρασκεύασμα ενδο-1,4-β-ξυλανάσης και ενδο-1,3(4)-β-γλυκανάσης, που παράγεται από Talaromyces versatilis sp. nov. IMI CC 378536 και Talaromyces versatilis sp. nov DSM 26702, ως πρόσθετης ύλης ζωοτροφών για γαλοπούλες προς πάχυνση και αναπαραγωγή (κάτοχος της άδειας: Adisseo France S.A.S.) (1) πρέπει να ενσωματωθεί στη συμφωνία για τον ΕΟΧ.
 (2)
 Ο εκτελεστικός κανονισμός (ΕΕ) 2015/2305 της Επιτροπής, της 10ης Δεκεμβρίου 2015, για την έγκριση παρασκευάσματος ενδο-1,4-β-γλυκανάσης (EC 3.2.1.4) που παράγεται από Trichoderma citrinoviride Bisset (IM SD142) ως πρόσθετης ύλης ζωοτροφών για κοτόπουλα προς πάχυνση, μικρά είδη πουλερικών προς πάχυνση και απογαλακτισμένα χοιρίδια, και για την τροποποίηση των κανονισμών (ΕΚ) αριθ. 2148/2004 και (ΕΚ) αριθ. 1520/2007 (κάτοχος της άδειας: Huvepharma NV) (2) πρέπει να ενσωματωθεί στη συμφωνία για τον ΕΟΧ.
 (3)
 Ο εκτελεστικός κανονισμός (ΕΕ) 2015/2306 της Επιτροπής, της 10ης Δεκεμβρίου 2015, σχετικά με τη χορήγηση άδειας για τη χρήση της μονοένυδρης υδροχλωρικής L-κυστεΐνης ως πρόσθετης ύλης ζωοτροφών για γάτες και σκύλους (3) πρέπει να ενσωματωθεί στη συμφωνία για τον ΕΟΧ.
 (4)
 Ο εκτελεστικός κανονισμός (ΕΕ) 2015/2307 της Επιτροπής, της 10ης Δεκεμβρίου 2015, σχετικά με τη χορήγηση άδειας για τη νατριούχο διθειώδη μεναδιόνη και τη νικοτιναμιδική διθειώδη μεναδιόνη ως πρόσθετων υλών ζωοτροφών για όλα τα ζωικά είδη (4) πρέπει να ενσωματωθεί στη συμφωνία για τον ΕΟΧ.
 (5)
 Ο εκτελεστικός κανονισμός (ΕΕ) 2015/2382 της Επιτροπής, της 17ης Δεκεμβρίου 2015, για την έγκριση παρασκευάσματος α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604) ως πρόσθετης ύλης ζωοτροφών για όρνιθες ωοπαραγωγής και μικρά είδη πουλερικών ωοπαραγωγής (κάτοχος της άδειας: Kerry Ingredients and Flavours) (5) πρέπει να ενσωματωθεί στη συμφωνία για τον ΕΟΧ.
 (6)
 Η παρούσα απόφαση αφορά τη νομοθεσία σχετικά με τις ζωοτροφές. Η εν λόγω νομοθεσία δεν εφαρμόζεται στο Λιχτενστάιν, ενόσω η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (7)
 Το παράρτημα I της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο II του παραρτήματος I της συμφωνίας για τον ΕΟΧ τροποποιείται ως εξής:
 1)
 Στο σημείο 1νζ [κανονισμός (ΕΚ) αριθ. 2148/2004 της Επιτροπής] και στο σημείο 1ριβ [κανονισμός (ΕΚ) αριθ. 1520/2007 της Επιτροπής] προστίθεται η ακόλουθη περίπτωση:
 «—
 32015 R 2305: Εκτελεστικός κανονισμός (ΕΕ) 2015/2305 της Επιτροπής, της 10ης Δεκεμβρίου 2015 (ΕΕ L 326 της 11.12.2015, σ. 43).».
 2)
 Μετά το σημείο


text:
156 [εκτελεστικός κανονισμός (ΕΕ) 2015/1416 της Επιτροπής] παρεμβάλλονται τα ακόλουθα σημεία:
 «157.
 32015 R 2304: Εκτελεστικός κανονισμός (ΕΕ) 2015/2304 της Επιτροπής, της 10ης Δεκεμβρίου 2015, σχετικά με τη χορήγηση άδειας για το παρασκεύασμα ενδο-1,4-β-ξυλανάσης και ενδο-1,3(4)-β-γλυκανάσης, που παράγεται από Talaromyces versatilis sp. nov. IMI CC 378536 και Talaromyces versatilis sp. nov DSM 26702, ως πρόσθετης ύλης ζωοτροφών για γαλοπούλες προς πάχυνση και αναπαραγωγή (κάτοχος της άδειας: Adisseo France S.A.S.) (ΕΕ L 326 της 11.12.2015, σ. 39).
 158.
 32015 R 2305: Εκτελεστικός κανονισμός (ΕΕ) 2015/2305 της Επιτροπής, της 10ης Δεκεμβρίου 2015, για την έγκριση παρασκευάσματος ενδο-1,4-β-γλυκανάσης (EC 3.2.1.4) που παράγεται από Trichoderma citrinoviride Bisset (IM SD142) ως πρόσθετης ύλης ζωοτροφών για κοτόπουλα προς πάχυνση, μικρά είδη πουλερικών προς πάχυνση και απογαλακτισμένα χοιρίδια, και για την τροποποίηση των κανονισμών (ΕΚ) αριθ. 2148/2004 και (ΕΚ) αριθ. 1520/2007 (κάτοχος της άδειας: Huvepharma NV) (ΕΕ L 326 της 11.12.2015, σ. 43).
 159.
 32015 R 2306: Εκτελεστικός κανονισμός (ΕΕ) 2015/2306 της Επιτροπής, της 10ης Δεκεμβρίου 2015, σχετικά με τη χορήγηση άδειας για τη χρήση της μονοένυδρης υδροχλωρικής L-κυστεΐνης ως πρόσθετης ύλης ζωοτροφών για γάτες και σκύλους (ΕΕ L 326 της 11.12.2015, σ. 46).
 160.
 32015 R 2307: Εκτελεστικός κανονισμός (ΕΕ) 2015/2307 της Επιτροπής, της 10ης Δεκεμβρίου 2015, σχετικά με τη χορήγηση άδειας για τη νατριούχο διθειώδη μεναδιόνη και τη νικοτιναμιδική διθειώδη μεναδιόνη ως πρόσθετων υλών ζωοτροφών για όλα τα ζωικά είδη (ΕΕ L 326 της 11.12.2015, σ. 49).
 161.
 32015 R 2382: Εκτελεστικός κανονισμός (ΕΕ) 2015/2382 της Επιτροπής, της 17ης Δεκεμβρίου 2015, για την έγκριση παρασκευάσματος α-γαλακτοσιδάσης (EC 3.2.1.22) που παράγεται από Saccharomyces cerevisiae (CBS 615.94) και ενδο-1,4-β-γλυκανάσης (EC 3.2.1.4) που παράγεται από Aspergillus niger (CBS 120604) ως πρόσθετης ύλης ζωοτροφών για όρνιθες ωοπαραγωγής και μικρά είδη πουλερικών ωοπαραγωγής (κάτοχος της άδειας: Kerry Ingredients and Flavours) (ΕΕ L 332 της 18.12.2015, σ. 54).».
 Άρθρο 2
 Τα κείμενα των εκτελεστικών κανονισμών (ΕΕ) 2015/2304, (ΕΕ) 2015/2305, (ΕΕ) 2015/2306, (ΕΕ) 2015/2307 και (ΕΕ) 2015/2382 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 30 Απριλίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 29 Απριλίου 2016.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 326 της 11.12.2015, σ. 39.
 (2) ΕΕ L 326 της 11.12.2015, σ. 43.
 (3) ΕΕ L 326 της 11.12.2015, σ. 46.
 (4) ΕΕ L 326 της 11.12.2015, σ. 49.
 (5) ΕΕ L 332 της 18.12.2015, σ. 54.
 (*1) Δεν έχουν αναφερθεί συνταγματικές απαιτήσεις.